5 та гол урилган ўйинда "Реал" аламли тарзда мағлуб бўлди\n21 октябрь, 2020, 23:48\nТеглар:Реал Мадрид | Реал | УЕФА чемпионлар лигаси | Шахтёр\n"Қироллик клуби"га ирода етишмади.\nУЕФА Чемпионлар Лигаси 1-туридан ўрин олган "Реал" - "Шахтёр" учрашуви якунланди. Унда 2:3 ҳисоби қайд этилди.\nБаҳс олдидан аутсайдер сифатида эътироф этилган меҳмонлар биринчи таймнинг ўзидаёқ, йирик ҳисобда олдинга ўтиб олди. Дастлаб, Тете ҳисобни очган бўлса, 33-дақиқада Варан ўз дарвозасини ишғол қилиб қўйди. Тайм сўнгига қадар, Манор Соломон ҳам ўз номини таблога ёздириб қўйишга муваффақ бўлди.\nАммо танаффусда мадридликлар устози шогирдларини оз бўлса-да ўзига келтира олди. Лука Модрич ҳамда Винисиус Жуниор ҳисобдаги фарқни минимал даражада қисқартира олди. Баҳс сўнгида эса, Вальверденинг голи офсайд туфайли бекор қилинди.\nЛука Модрич 54'\nВинисиус Жуниор 59'\nРафаэль Варан 33' (автогол)\nМанор Соломон 42'\nСўнгги дақиқаларда "Реал" катта куч билан олдинга ўтмоқда.\nЙЎҚ! Гол бекор қилинди. Ҳакам офсайддаги Винисиус дарвозабонга ҳалал берган, деб топди.\nГООООООООООЛЛЛЛЛЛЛ! Вальверде ҳисобни тенглаштирди!\nБурчакдан оширилган тўпга тўхтатмасдан зарба йўллаган хавбекнинг зарбасини дарвозабон қайтара олмади.\n"Реал" штурм уюштиришни бошлади. "Шахтёр" футболчиси Соломон жароҳат олиб майдонда ётибди.\nМендининг узатмасини ҳам ҳимоячилар узоқлаштирди.\nКрооснинг Бенземага узатган тўпини ҳимоячи майдондан чиқариб юборди.\nРақибига нисбатан қўполлик ишлатган Милитао сариқ карточкага лойиқ кўрилди.\nЖароҳат олган Дентиньо ўрнига Георгий Судаков ўйинга қўшилди.\nДентиньога тиббий ёрдам кўрсатилди.\nВинисиус яхши позицияга чиқиб борди. Лекин ҳимоячилар унга зарба бериш имкониятини қолдирмади.\nВақт чўзгани учун Бондарь огоҳлантирилди.\nЗидан шогирдлари катта иштиёқ билан олдинга ўтмоқда. Бироқ аксарият ҳужумлар бесамар якунланяпти.\n"Шахтёр"нинг 4-голи ўйиндан ташқари ҳолат туфайли инобатга олинмади.\nМеҳмонларнинг ҳужумлари ҳам кескин тус олмоқда. Сўнгги дақиқаларда ўйин темпи жуда баланд бўлиши кутилмоқда.\nВальверденинг марказга оширган тўпини ҳимоячилар осонлик билан қайтарди.\nЯна "Реал" ҳужумидан мазмун йўқолди. Улар тўпни жарима майдонига кирита олмаяпти.\n"Шахтёр" олдинга ўтди. Мезбонлар тўпни олиб қўя олмаяпти.\nҚарийб 3-4 дақиқадан бери мадридликлар жарима майдони ичига ёриб кириб, вазиятни кескинлаштира олмаяпти.\nМадридликлар жарима майдони ичига киришга қийналмоқда.\nБу сафар Каземиро ўз омадини синаб кўрди. Унинг уринишига ҳам аниқлик етишмади.\nТетенинг бирга-бир вазиятдан берган зарбасини Куртуа қайтарди.\nЭдер Милитаонинг узоқ масофадан йўллаган зарбаси тўсин юқорисидан ўтиб кетди.\nБенземанинг яқин масофадан берган зарбаси ҳимоячига тегиб қолди.\nГООООООООООЛЛЛЛЛЛЛ! Винисиус 15 сония ичида гол урди!\nЗахирадан ўйинга қшилган Жуниор ҳимоячининг хатосидан унумли фойдаланиб, ҳисобни қисқартирди.\nЛука Йович захирага олинди. Унинг ўрнига Винисиус майдонга тушди.\nТете яқин масофадан ноаниқ зарба берди. Куртуа тўп йўналишини топа олмаган эди. Қулай вазият қўлдан кетди.\nГООООООООООЛЛЛЛЛЛЛ! Модрич ҳисобни қисқартирди!\nЛука Модричнинг узоқ масофадан йўллаган кучли зарбаси дарвоза тўридан жой олди.\nЙович қанотдан узатилган тўпга ета олмади.\nАсенсионинг узоқ масофадан йўллаган зарбасини дарвозабон қайтарди.\n"Шахтёр"нинг тезкор қарши ҳужумини Каземиро тўхтатди.\nБенземанинг ноаниқ паси туфайли "Реал"нинг ҳужуми узилиб қолди.\nБўлимлар оралиғида Бензема майдонга тушди. У Родриго ўрнини тўлдирди.\nЙович ҳужумда қоида бузди. Мадридликлар ҳужумда ҳеч нима қила олмаяпти.\nГООООООООООЛЛЛЛЛЛЛ! Соломон ҳисобни йириклаштирди!\nТете товони билан тўпни идеал тарзда шеригига қолдирди. Соломоннинг зарбаси аниқ ва кучли чиқди.\nЖарима майдони ичига тўп яхши етказиб берилди. Аммо Родриго зарба йўллай олмади.\n"Реал" ҳужумларига шиддат етишмаяпти. Олдинги чиқизда муаммолар бор.\nДентиньо майдонга ноқулай тарзда йиқилиб тушди. Унга тиббий ёрдам кўрсатилмоқда.\nСтандарт вазиятдан узатилган тўпга Йович ноаниқ зарба йўллади.\nГООООООООООЛЛЛЛЛЛЛ! Варан ўз дарвозасини ишғол қилиб қўйди!\nТетенинг кучли зарбасини Куртуа қайтарди. Қайтган тўпга Варан майдондан чиқариш мақсадида зарба берди. Тўп дарвозадан ўрин олди.\n"Реал" дарҳол реакция билдира олди: Марселонинг узатмасидан кейин Йович бош билан зарба берди. Дарвозабон ўз ўрнида!\nГООООООООООЛЛЛЛЛЛЛ! Тете ҳисобни очди!\nКорниенко қанотдан ажойиб рейд уюштириб, марказга юрди ва шеригини ўта қулай имконият билан таъминлади. Тетенинг аниқ зарбаси олдида дарвозабон ожиз қолди.\nТўп назорати меҳмонларга ўтиб кетмоқда.\nМадридликларнинг ҳужумлари зарбасиз якунланмоқда. Меҳмонлар ҳужумга кам ўтяпти.\n"Кончилар" орқа чизиқда ишончли ўйин намойиш этиб, қарши ҳужумларда ўз омадини синаб кўрмоқда.\n"Реал" қанотлардан тўпни жарима майдонига узатмоқда. Ҳар сафар ҳимоячилар фаоллик кўрсатяпти.\nБурчакдар оширилган тўпга Бондарь баланд сакраб зарба берди. Бироқ ҳакам ўйинни тўхтатди. Ҳужумда қоида бузилган!\nЖамоалар навбати билан олдинга ўтмоқда. Ҳозирча, меҳмонлар яққол вазият ярата олди.\nМарлос бирга-бир вазиятга чиқиб борди ва аниқ зарба берди. Куртуа жамоасини муқаррар голдан сақлаб қолди.\nМарселонинг марказга узатган тўпини дарвозабон ушлаб олди.\nМодрич марказда йиқилиб тушди ва тўпни рақиби илиб кетди. Меҳмонларнинг тезкор қарши ҳужумини Варан зарарсизлантирди.\nРодриго ўйиндан ташқари ҳолатда қолиб кетди.\nҚанотда Менди тезлик билан рақибидан ўтди. Иккинчи рақиби эса уни чалди. Виктор Корниенко огоҳлантирилди. Мезбонларда стандарт вазият.\nМеҳмонлар тўп назоратини қўлга олишга ҳаракат қилмоқда.\nАсенсионинг бу сафарги зарбаси хавфлироқ чиқди. Уни дарвозабон бартараф этди.\nАсенсио жарима майдони ичидан зарба йўллади. Тўп йўлига ҳимоячи ғов бўлди.\n"Реал" эрта прессинг уюштирмоқда. Меҳмонлар посбони тўпни шунчаки майдондан чиқариб юборишга мажбур бўлди.\nФутболчилар майдонга тушиб келди. Биз севган Чемпионлар Лигаси мадҳияси янгради. Старт учун барчаси тайёр!\nЗидан навбатдаги мағлубиятга қандай изоҳ берди?\nLIVE Ла Лига. "Реал" - "Алавес": Матнли трансляция


Хитой уйғурларни миллат сифатида йўқотиш йўлини топдими? « Ўзбекистон Халқ Ҳаракати\n20 May 2019 - 9:00\nБи-Би-Си радиосининг хабар беришича, Шинжонда Хитойнинг асосий миллати бўлмиш ханлар билан қурилган никоҳдан туғилган болалар олийгоҳга киришда қўшимча балл олади. Таҳлилчилар буни мусулмон уйғурларни йўқотишдаги сўнгги чоралардан бири сифатида талқин қилмоқда.\nАсосан уйғурлар яшовчи Шинжон бўлгасида олийгоҳларга кириш тартиби ўзгарди. France Press агентлигининг хабар беришича, бошқа миллат билан қурилган никоҳдан туғилган болаларга ўқишга киришда имтиёзлар берилади.\n2014 йили зўравонликлар авж олишидан сўнг, Хитой ҳукумати Шинжон бўлгаси бўйлаб, қатъий хавфсизлик чораларини кучайтирди.\nАёлларнинг ҳижоби, эркакларнинг соқолига қўйилган тақиқлар, миллиондан ортиқ мусулмонни махсус лагерга жойлаштиришгача етиб борди.\nКузатувчилар кўра, университетга кириш шартларининг ўзгартирилиши, минтақадаги аҳолининг ярмини ташкил қилувчи уйғурларга қарши қаратилган чоралардан биридир.\nЎтган ҳафта Шинжон автоном минтақаси ҳукумати коллежларга кириш умуммиллий имтиҳонларида ҳимоясиз гуруҳ вакилларига қўшимча баллар бериш ҳақида янги қоидаларни эълон қилди.\nМаҳаллий ҳукумат икки миллат вакилидан туғилган абитуриентларга бериладиган қўшимча баллар икки баробар кўпайтирди. Ота ёки онаси Хан бўлганларга 20 балл қўшилади. Ота-онаси бошқа этник озчиликлардан бўлган абитуриентларга 15 балл берилади.\nЛа Троб университети профессори Жэймс Лейболд France Press агентлигига берган изоҳида янги имтиҳон сиёсатини “Ханларникига ўхшамаган фикр ва феъл-атворни чинлаштиришга бўлган ҳаракатларнинг бири”, деган.\nУнга кўра, Хитой ҳукумати миллатлараро никоҳ интеграция ва уйғурлар ҳамда бошқа этник озчиликларни хитой миллати билан ассимилиция бўлишида асосий омиллардан эканига ишонади.\nХитой ҳукумати бошқа миллатлардан ташкил топган никоҳни биринчи бора тарғиб қилмаяпти.\n2014 йили Шинжондаги Кёма тумани ҳокимияти Хитойнинг асосий миллати бўлмиш Хан ва бошқа миллат вакилидан ташкил топган оилага ҳар йили 10 000 юан (1450 доллар) нақд пул беришини маълум қилган. Ушбу маблағ никоҳнинг биринчи 5 йили давомида бериб борилиши айтилган.


Акс-садо: «Неъматларнинг аълоси—сув!» мақоласини ўқиб |\nСУВ ЗАРДАН ҲАМ ҚИММАТ\nУнга заргарона муносабатда бўла оляпмизми?\nАхборот тизими қанчалик такомиллашмасин, газетанинг ўрни бошқа. «Истиқбол йўли»нинг 15 июн сонидаги «Неъматларнинг аълоси—сув!» мақоласини ўқиб ниҳоятда таъсирландим. Отам, Аҳмаджон Валиев, Аллоҳ раҳматига олган бўлсин, энг мураккаб даврлар—1949-1988 йилларда туман сув хўжалиги тизимида Марказий Фарғона ерларини ўзлаштириш ва қишлоқ хўжалиги экинларини сув билан таъминлашдек олижаноб вазифада фидойи меҳнат қилиб, тўққиз фарзандни элга қўшди. Ўзимнинг ота касбини эгаллаганимга ҳам бир кам қирқ йил бўлибди. Ўғлим йигирма йилдан буён, укам ҳам шу шарофатли касбда меҳнат қиляптилар. Уч авлоднинг умримиз сув билан боғлиқ касб-корда ўтиб, фаолиятимиз давомида сувни экинларга етказиб беришнинг ҳисоб-китобини юритаверибмизу унинг бутун мавжудот олдидаги ўрнини тасаввур этиб кўрмаган эканмиз. Бу неъматнинг ҳеч нарса билан қиёслаб бўлмайдиган ўрнини юқоридаги мақолада ўқиб, ҳайратланмай қолмадим.\nДарҳақиқат, бу йил сув тақчиллиги ҳар йилдагидан жиддийроқ муаммо бўлиб турибди. Президентимиз, ҳукуматимиз, қолаверса, вазирлигимиз бу муаммони ҳал этиш йўлларини белгилаб, бир қатор меъёрий ҳужжатлар қабул қилдилар. Юртбошимизнинг қишлоқ ва сув хўжалиги давлат бошқаруви тизимини тубдан такомиллаштириш тўғрисида, Сув хўжалиги вазирлиги фаолиятини ташкил этиш чора-тадбирлари тўғрисидаги Фармон ва Қарорлари, Вазирлар Маҳкамасининг 2018 йилда экин майдонларини сув билан кафолатли таъминлаш ва сув танқислигининг салбий оқибатлари олдини олишга қаратилган кечиктириб бўлмайдиган чора-тадбирлар, 2018,2022 йиллар мобайнида сув хўжалигини жадал ривожлантириш бўйича тизим ташкиллашнинг устувор вазифалари ҳақидаги қарорлари ва улар асосида соҳани тубдан ислоҳ қилишга қаратилиб «Йўл харитаси» бегиланиб, ишни шу асосда ташкил этишга киришилгани бежиз эмас.\nМеъёрий асослар яратилди. Аммо уларнинг ижросини таъминлашга ҳар бир раҳбар ва мутахассис шахсан жавобгарлик ва масъулият ҳисси билан ёдашмас экан, муаммони ҳал этишда амалий натижага эришиб бўлмайди. Хусусан, Президентимизнинг Қарорига мувофиқ, ҳар бир туманда сув хўжалиги объектларини текшириш ва таҳлил қилишда ирригация тизимлари ҳолати, бунда суғориладиган ерларнинг фойдаланишдан чиқиб кетиши ва унинг сабаблари, барча турдаги дренажларнинг ишламаслиги, сув ҳисобини юритиш, гидропостлар ва сув ўлчагич ускуналари ҳолатини яхшилаш юзасидан таклифлар тайёрлаш вазифаси юклатилган.\nҚарорда сув истеъмолчилари уюшмаларининг ўрни ва аҳамияти, улар учун сувдан фойдаланиш бўйича махсус рухсатномалар расмийлаштириш, улар томонидан сув истеъмолини назорат қилиш, уюшмаларни сув ўлчаш ва ростлаш воситалари билан таъминлаш, хўжалик ички тармоқларининг фойдали иш коэффициентини оширишда, фермер хўжаликлари ва томорқа ер эгалари билан ишни ташкил қилишда амалий ёрдам бериши зарурлиги алоҳида уқдирилади.\nКўп йиллик тажрибамдан келиб чиқиб, сув танқислигига қарши курашда самарали натижаларга эришиш юзасидан айрим таклифларимни билдирмоқчиман. Сув жами неъматларнинг аълоси, ҳаётимиз, тириклигимиз манбаи экан, ирригация тизимининг эртаси учун муносиб кадрлар тайёрлаш ҳақида жиддийроқ қайғуриш зарур, деб ҳисоблайман. Ирригация соҳасига қизиқувчи ёшлар сафини кенгайтириш жуда зарур бўлиб турибди. Ёшларни соҳага қизиқтиришда олий ва ўрта махсус билим даргоҳларида ўқийдиганларга контракт тўлови учун маълум даражада имтиёзлар бериш зарурмикин. Чунки олий маълумотли ёш мутахассисларга эҳтиёж катта.\nТуманимиз ҳудудидан Катта Фарғона, Жанубий Фарғона ҳамда Катта Андижон каналлари оқиб ўтади ва экинларга сув шу манбалардан олинади. Туманга ажратилаётган ҳар бир литр сувни қабул қилиб олиш ва истеъмолчиларга топшириш учун мутахассислар зарур. Ирригация бўлими мутахассислари каналлардан сувни олади, лекин сув истеъмолчилари уюшмасининг миробларини топиш амри маҳол бўлиб қоляпти. Ваҳоланки, мутахассислар сувни ҳар бир фермер хўжалиги кесимида белгилаб қў- йилган лимитга асосан тарқатиши, ундан қандай мақсадда фойдаланаётганини назорат қилиши даркор. Фермер хўжаликларида не машаққатлар ва катта маблағ эвазига келтирилган сув миробликнинг уддасидан чиқса-чиқмаса, тўғри келган одамга юклаб қўйилмоқда. Мана шу уқувсизлик зардан ҳам қиммат бўлган сувнинг исроф қилинишига олиб келяпти. Ваҳоланки, амалдаги қонунимизда ҳар бир истеъмолчи сувдан фойдаланиш учун махсус рухсатномага эга бўлиши, шартнома тузиши, кейин талабнома кўндириши зарурлиги белгилаб қўйилган. Қонунга амал қилиш ҳар бир сув истеъмолчисининг бурчи эканини унутишга ҳаққимиз йўқ.\nКейинги таклифим сувчилар учун яратиб бериладиган шарт-шароитлар ҳақидадир. Дала бошларида «Сувчилар уйи» албатта бўлиши зарур. Сувчиларни резина этиклар, фонар, озиқ-овқат ва, энг асосийси, ўз вақтида иш ҳақи билан таъминлаб қўйиб, кейин иш талаб қилиш даркор. Акс ҳолда етарли шароитга эга бўлмаган сувчилар тузаб қўйилган сувини суткалаб хабар олмаслиги оқибатида майдон этаклари кўллаб, ҳар бири 11 миллион сўмдан ковланаётган коллекторлар сув билан тўлиб, яроқсизланиб қолишига сабаб бўляпти. Хўжасизлик оқибатидан ҳам сувни исроф қилиб, ҳам коллекторларни ишдан чиқараётганларга қонуний жазо чорасини кучайтирадиган вақт келди! Шунингдек, сувга заргарона муносабатда бўлаётган, унинг ҳар қатрасидан мақсадли фойдаланаётганларни рағбатлантириб боришни ҳам унутмасак, яхши бўларди.\nҚоражийда сув тақсимлаш бўлими мироби.


Иссиқхонада укроп етиштириш бўйича тавсиялар\nМуаллиф Агроном 05.02.2020\nЁпиқ ерда кўк сабзавотлардан укроп, кашнич, редиска, петрушка ва селдерей ўстирилади. Булар йилнинг «илик узилди» пайтида декабрдан февралгача барра маҳсулот бериб жонга ора киради. Уларнинг иссиққа талабчанлиги нисбатан юқори. Кўк сабзавотлар униб чиққунча 20-22ºC оптимал ҳарорат зарур. Қуёшли кунларда максимал ҳарорат юқоридагига нисбатан кўпи билан 4-5ºC дан ортиқ бўлиши мумкин.\nУкроп учун ҳавонинг нисбий намлиги 60-70%, бошқа экинлар учун 80-85% бўлиши лозим. Ортиқча нам тўпланиши натижасида ва паст ҳароратда чириш жараёни бошланади. Кўкат экинлар учун юмшоқ ва азотга бой унумдор тупроқ керак. Барвақт етиладиган экинлар тупроққа талабчан бўлмайди. Бироқ уларнинг гуркираб ўсиши учун озиқли суғориш керак.\nҚишки иссиқхоналарда укроп, асосан бодринг ва помидорни зичлаштирувчи экин сифатида экилади.\nШунингдек ёруғ коридорга қўйилган яшикларда, кичик ҳажмли плёнка остида, баҳорги иссиқхоналарнинг ойна олди майдончасида, парникларда ҳам зич экин сифатида, баъзан бир ўзи етиштирилади. Укроп ўстириш учун 10-12 см қалинликда тупроқ бўлиши керак.\nИситилмайдиган плёнкали иссиқхона ҳамда кичик ҳажмли усти вақтинча ёпилган жойларда укроп кузги оборотда октябр ўрталаридан ноябр охиригача, эрта кўкламда эса феврал бошидан мартнинг ўрталаригача етиштирилади.\nУруғлик экиш олдидан 2 сутка давомида сувда ивитиб қўйилади (ҳар 6-8 соатда сув янгиланади), кейин қуритилади. Қишки иссиқхоналарда уруғ яшикларга ёппасига сепилади. Бунда бир яшикка 3-4 грам уруғ сарфланади, узунлиги ва кенглиги 1 м2 ерга 20-30 грам уруғ кетади. Зич экин сифатида экилганда 4-6 қаторли лента усулида 1 м2 ерга 10-15 грам уруғ сарфланади.\nПарникда мустақил экин сифатида етиштирилганда бир рама остига 40-50 грам уруғ сочилади. Укроп зич экин сифатида етиштирилганда 30 см ли 2 қаторли лента усулида рама четларига сепилади. Бунда ҳар бир рамага 15 грамгача уруғ сарфланади.\nЭкилган заҳоти шланга ёки гулчелакда илиқ сув берилади. Сўнг устига 0,5 см қалинликда майин чиринди сепиб, бироз зичлаб қўйилади. Кўчат яшикларини уруғ сепилгандан сўнг 3-5 кун давомида 20-25ºC ҳароратли жойда бир-бирини устига қўйиб сақлаш мумкин. Майсалар пайдо бўлиши билан яшиклар ёруғ жойга қатор қилиб қўйилади.\nУкроп парвариши, асосан зарур ҳарорат ва намликни сақлаш, ўсув даври давомида азотли ўғит (1 литр сувга 3-4 грам аммонийли селитра) бериш билан алмашланган ҳолда 2-3 марта суғоришдан иборат.\nУкроп барра пайтида ўриб олинаверади. Кузги-қишки муддатда майсаси кўрингач 40-45 кунда истеъмол учун тайёр бўлади. Қишдагига нисбатан баҳорда етиштирилган укроп кўпроқ ҳосил беради.


Аё София масжиди қандай аҳамиятга эга, у нега ёпилган, очилиши қандай бўлди, нима учун ундан фойдаланиб қолишяпти?! - | Hizb-Uzbekiston.info\nHome›АР-РОЯ ГАЗЕТАСИ›Аё София масжиди қандай аҳамиятга эга, у нега ёпилган, очилиши қандай бўлди, нима учун ундан фойдаланиб қолишяпти?!\nРосулуллоҳ ﷺнинг Истанбул фатҳи ҳақидаги башоратларига биноан мусулмонлар уни фатҳ қилиш учун ҳижратнинг биринчи асри ўрталаридаёқ ҳаракат қилганлар… У пайтда Ислом давлати буюк Халифалик давлатига айланмаган ҳамда энг йирик Форс ва Рим империялари ҳали йиқитилмаган эди. Росулуллоҳ ﷺ\n«Константинопол албатта фатҳ қилинади. Уни фатҳ қилувчи амир нақадар яхшидир, уни фатҳ қилувчи қўшин нақадар яхши қўшиндир», дея башорат қилган эдилар. Яна бир ҳадисда келишича, Росули акрамдан «Қайси шаҳар биринчи фатҳ қилинади, Константинополми ёки Римми? деб сўрашганда ул зот, Иракли шаҳри биринчи фатҳ бўлади (яъни Константинопол), дея жавоб бердилар». Шундай қилиб, ҳижрий 857 йил, милодий 1453 йилда фатҳ шарафига Муҳаммад Фотиҳ ва унинг қўшини сазовор бўлди.\nМусулмонлар бу шаҳарни ўлжа сифатида қўлга киритдилар. Чунки у жанг билан фатҳ қилинди. Бунинг боиси шундаки, Аё Софиядагилар – худди Қуддуси шариф фатҳ қилинган пайтдаги умарийя шартномасида бўлганидек – мол-мулк ва черковларга тегилмаслиги тўғрисидаги келишувдан бош тортиб, жанг қилиш фикрида қатъий туришган. Амир бундай ҳолатда шариат аҳкомларига мувофиқ, ўзи истагандай иш тутиши жоиз. Бу худди Росулуллоҳ ﷺ замонасида Хайбар фатҳида бўлган ҳодисага ўхшайди. Шу сабабли, Муҳаммад Фотиҳ шаҳарни фатҳ қилгач, Аё София черковини масжидга айлантирди. Ўшанда Бунга Ватикан папаси норозилик билдирган эди, Муҳаммад Фотиҳ унга «Аё Софияни ибодат қилинадиган жой сифатида қолдирдим. У шундай шарафга сазовор бўлди. Бироқ яқинда Римга етиб бориб, Ватикан черковини отхонамга айлантираман», дея жавоб йўллади. Дарҳақиқат, у киши буни амалга ошириш учун тайёргарлик кўришни бошлаб ҳам юборган. Зеро, бу Росулуллоҳ ﷺнинг иккинчи башоратларидир. Аммо Муҳаммад Фотиҳ орзуси ушалмай вафот топди. Аё София черкови Шарқий православ черковининг маркази ҳамда Византия империясининг рамзи эди. Чунки у император Юстиниан I замонида қурилган. Шунинг учун унинг масжидга айлантирилиши Византия империяси қулашининг рамзи сифатида ҳамда Рим империясининг ва Римдаги ғарбий католик черковининг йўқ бўлиши, Исломнинг эса, буюк нусрати сифатида қабул қилинди. Бу ҳақда италиялик тарихчи миссионер Лиути «Испанларнинг Испаниядан мусулмонларни қувиб чиқаришлари мусулмонларнинг Византия давлатини йиқитиб, Константинополни босиб олишларига тенг келолмайди», деди.\nКейин жиноятчи Мустафо Камол келиб, 1924 йил 3 март куни тарихдаги энг кўҳна ва энг буюк давлат бўлган Халифалик давлатини қулатди… Унга Аллоҳнинг лаънати бўлсин. У шариатни ва Ислом маросимларини буза бошлади, мусулмонларга зулм қилиб, турли воситалар билан Исломларидан буришга ҳаракат қилди, юртда разолат ва бузғунчиликни кенг ёйди. Ҳатто 1930 йил ислоҳотлар ўтказиш, деган дастак билан Аё София масжидини ёпиб қўйди. 1924 йил 24 ноябрда ўз ҳукумати номидан уни музей қилиш тўғрисида қарор чиқарган эди. 1935 йил 1 февралда музей сифатида очилди. Истанбул фатҳ қилинган пайтда, унинг деворларида насронийларнинг ширк суратлари акс этган эди. Шунинг учун – айтишларига қараганда – суратларни оҳак билак юпқа қилиб суваб ташланган. Бироқ менинг гумонимча, бу суратлар масжид ёпилган йиллари янгидан чизилган, бўлса керак. Чунки ўша пайтда уни черковга айлантириш талаблари бўлган, аммо буни талаб қилган насронийлар озчиликни ташкил қилишган. Шу сабаб, мусулмонлар томонидан кучли реакцияси келиб чиқиши мумкинлигидан қўрқиб, музейга айлантирилган.\nДарҳақиқат, ўтган асрнинг саксонинчи йилларида исломий уйғониш тобора кучая бошлаган бир манзарада Аё Софияни масжид сифатида ўз аслига қайтариш талаблари ҳам кучайиб борди. 2005 йил Исмоил Кандемир бошчилигидаги «Атроф муҳит ва тарихий осорларга доимий хизмат Вақфи» жамияти номидан Маъмурий суднинг ўнинчи бўлимига Аё Софияни қайта масжидга айлантириш тўғрисида биринчи марта даъво очилди. Аммо суд бунга рад жавоби билдирди. 2008 йилда яна бир уриниш бўлди, суд уни ҳам рад этди. Кейинчалик, 2016 йилда ушбу жамият яна бир марта даъво иши очди ва бунга ҳам суд томонидан рад жавоби берилди. Аммо 2016 йил масжид ёпилганидан буён биринчи марта Аё Софияда азон айтилишига, унинг бир қисмида намоз ўқилишига ва доимий бир имом тайинланишига рухсат берилди. Жорий йилда уни масжидга айлантириш талаблари кучаяр экан, ушбу жамият 2020 йил 2 июлда яна даъво очди. Шундан сўнг Маъмурий суднинг ўнинчи бўлими ўзининг аввалги қарорини бекор қилиш ва Аё Софияни қайта масжидга айлантириб, ибодат учун очиб қўйиш тўғрисида қарор чиқарди.\nШундай қилиб, мусулмонлар ўз улуғворликларидан бўлган бир осорни унутмай, уни қайта тикладилар. Шунга асосан, Халифаликни бекор қилиш тўғрисидаги қарорнинг бекор этилишини ва қайта барпо этилишини ҳам талаб қилмоқлари керак. Чунки Халифаликни бекор қилиш тўғрисидаги қарор ботил қарор бўлиб, ўшанда кенгашда кўпчилик овозни ҳам олмаган, балки ёмонлиги еру-кўкка сиғмайдиган кимсаларнинг овози билангина қабул қилинган. Шунингдек, мусулмонлар бу куфр дастурлари ва қонунларини ҳамда Мустафо Камол ва ундан кейинги кимсаларнинг золимона қарорларини ҳам бекор қилишни талаб қилмоқлари лозим.\nАммо бундан фойдаланаётган Эрдоганга келсак, у 2023 йилда бўлажак президентлик сайловлари олдидан ўз ҳокимиятини мустаҳкамлашга ҳаракат қиляпти. Чунки сўнгги йилларда унинг бошқарувида анча дарз кетишлар кузатилди… Масалан, ўтган йили бўлиб ўтган маҳаллий сайловларда йирик шаҳарларда, айниқса, Истанбулда ютқазди. Ваҳоланки, унинг ўзи «ким Истанбулда зафар қозонса, бутун бошқарувни қўлга киритади», деб айтган эди. Бундан ташқари, Эрдоганнинг халқ базаси ҳисобига, авваллари ўз партиясидан бўлган бир нечта раҳбарлар, асосан, Довудўғли ва Алибобожон бошчилигида иккита партия тузилди. Яна бир тарафда Туркия бўйлаб иқтисодий кризис мураккаблашиб, одамларнинг оғир турмуш тарзлари ва норозиликлари ортиб бормоқда. Ўз навбатида, бу нарса Эрдоганга нисбатан ғазабни ошириб, унинг обрўсини туширади. Эрдоган буларни ҳал этолмади, балки азоб-уқубатни тинчлантирувчи дорилар орқали енгиллатишга уриниб, кризисни янада чуқурлаштирмоқда. Мисол учун, бозорни фаоллаштириш мақсадида одамлар уй-жойларни сотиб олишлари учун уларга паст фоизли кредит бериш тўғрисида қарор чиқарди. Дин ишлари бўйича қўмитанинг бу ҳалол деган ботил фатвоси билан чиқарилган бу қарор сабабли одамларда бунга нисбатан қизиқиш кучайди. Бироқ натижа янада ёмон бўлди… Чунки уй-жойлар нархи ошиб кетиб, одамлар ушбу ҳаром рибодан фойда кўришолмади, аксинча, улар зарар кўриб, бўйинларидаги қарз юки янада оғирлашди. Бундан ташқари, Шом аҳлини алдаши ҳамда Россия билан ҳамкорлик қилиши, Сурия қўзғолонини йўқ қилиш, ундаги исломий лойиҳани барбод этиб, у ердаги илмоний режимни сақлаб қолиш мақсадида Америка билан алоқа қилиши, кўпчилик қўзғолончиларни Ливияга олиб бориш билан АҚШ режасини бажариши… бу қилмишларининг барчаси одамлар ғазабини келтираётган эди.\nАё София воқеаси мусулмонлар туйғусини қўзғаб, баъзилар Эрдоганни мақтай бошлашди. Шуни унутмаслик керакки, Аё Софияни масжидга айлантириш қарори адолатсиз қарорни тузатиш учун бўлган эса-да, аммо Исломни татбиқ қилиш натижасида амалга ошмади. Муҳаммад Фотиҳ роҳимаҳуллоҳ эса, уни Халифалик тузумида Исломни татбиқ қилиш орқали масжидга айлантирган эди. Агар Ислом тўлиқ татбиқ этилмаса, куфр дастурлари ва амалдаги қонунлар илмонийлик асосида татбиқ этилаверса, мустамлакачи кофир давлатлар ва уларнинг иттифоқчилари билан бўлган алоқа узилмаса ва душман базалари ёпилмаса Туркияда ҳеч қандай туб ўзгариш содир бўлмайди, эски вазият давом этаверади. Худди 2016 йил 29 январда бўлгани каби. Ўшанда Туркияда мактаб ва университетларда шаръий либос кийишни тақиқловчи қонунни бекор қилиш ҳақида қарор чиққан. Бу қарорни 2014 йилда даъво иши очилгандан сўнг Маъмурий суднинг саккизинчи бўлими қабул қилди. Бироқ аёлларнинг очиқ-чочиқ юриши давом этаверди, балки аввалгидан ҳам ёмонлашди. Эрдоган бу ҳолдан кўз юмиб, ҳеч кимнинг бировнинг шахсий эркинлигига аралашишга ҳаққи йўқлигини даъво қилди! Бу билан маъруфга буюриш ва мункардан қайтариш фарзига очиқ қарши иш қилди! Чунки илмонийлик куфр билан имонни дўст бўлишини истайди, тақво билан бузуқлик, иффат билан фисқ-фужур, ибодатхоналар билан исловотхоналар бирга яшашини хоҳлайди… Шунингдек, Парвардигорга қуллик қилувчи кишининг демократик тузумда Аллоҳнинг бошқарувига шерик бўлишини истайди. Токи, ҳақ ҳукмрон бўлмасин, ботил бардавом бўлсин!\n«ثُـمَّ تَكُونُ خِلاَفَةٌ عَلَى مِنْهَاجِ النُّبُوَّةِ»\n«Кейин Пайғамбарлик минҳожи асосидаги Халифалик бўлади», деган машҳур башоратлари талаб маъносини, яъни, барпо қилишга бўлган буйруқни ифодалайди. Шу боис, худди кеча аждодлар Росулуллоҳ ﷺнинг Константинополни фатҳ қилиш ҳақидаги башоратларини рўёбга чиқарганлари каби, бугун холис авлодлар ҳам ул зотнинг Пайғамбарлик минҳожи асосидаги Халифалик барпо этилиши ҳақидаги башоратларини рўёбга чиқариш учун фаолият олиб бормоқдалар.\nМиср фатволар идораси Константинопол фатҳини босқинчилик, деди Қуддуси Шарифдаги нуфузли кишилар ва оқсоқоллар CEDAW конвенциясига рози бўлмасликка иттифоқ қилдилар Константинопол фатҳи хотираси муносабати билан бутун Покистон бўйлаб ўтказилган намойиш ва маърузалар Ҳизб ут-Таҳрир Ақсодан туриб Уммат ва унинг армияларини Росулуллоҳ ﷺнинг Халифаликни барпо этиш ва Қуддуси Шарифни озод этиш ҳақидаги башоратларини рўёбга чиқаришга даъват қилмоқда\nTagsАё СофияИслом давлатиИстанбул фатҳиМуҳаммад ФотиҳҚуддуси Шариф


UCell: “Уланинг ва ютинг!” акциясининг биринчи ?олибларига совринлар топширилди | infoCOM.UZ\nМаълумки, мазкур акция жорий йилнинг 10 май куни бошланган эди ва хозирги кунга келиб 150 абонентнинг ?ар бири 1000 бепул да?и?а, 20 абонент — UCell телефонлари, 16 абонент – Sumsung плазма телевизорлари ва 4 абонент –Туркияга икки кишилик сафарни ютиб олдилар.\nСовринларни UCell Бош директори ж-б Огуз Мемигювен топширди. У чин дилдан барча ?олибларни табриклаб, келажакда янада улкан омад ва зафарларни тилади. Акция ?олиблари ?ам ўз навбатида UCell ха?ида, унинг фаол иши ва ?изи?арли таклифлари учун миннатдорчиликларини из?ор этдилар.\n«UCell ўз абонентлари ха?ида ўйлайди. Бизнинг компаниямизни ўз уяли ало?а оператори сифатида танлаган барча инсноларга биз жуда миннатдормиз». – деди ж-б Огуз Мемигювен. «Мен ушбу совринларни топширишдан ба?тиёрман ва шуни таъкидламо?чиманки, биз ўз абонентларимизни янада янги ва яхши хизматлар, акциялар ва совринлар билан дилларини ?ушнуд ?илиб борамиз».\nЯна Туркияга 11 саё?ат, 44 Samsung плаза телевизорлари, 55 UCell телефонлари и ва миллионлаб бепул да?и?алар ўз ?олибларини кутмо?да. ?ар бир киши бирон бир совринни ютиб олиши мумкин. Энг му?ими — имкониятни бой бермаслик. Бунинг учун фа?атгина UCell абоненти бўлиш кифоя.\nАкция шартларига кўра, ?ар 1000-нчи абонент Ўзбекистон бўйлаб сўзлашув учун 1000 бепул да?и?ага эга бўлади, ?ар 5000-нчи абонент UCell телефонига, хар 10000-нчи абонент Sumsung плазма телевизорига, хар 50000-нчи абонент икки кишилик Туркияга саё?ат ?илиш имкониятига эга бўлади. Акция 30 июнгача давом этади.\nБиро? бу ?али хаммаси емас. 2010 йил 30 июнгача уланган барча абонентлар уч ой давомида хар ой 30 бепул да?и?а ва 30 SMSга эга бўлади.\n?ар бир янги абонент совринга эга бўлади.\nБатафсил ахборотни www.ucell.uz Интернет са?ифасидан олиш мумкин.\nХК COSCOM МЧЖ 1996 йил ташкил топган. 2008 йил июнь ойидан бошлаб Ўзбекистон Республикасида UCell савдо белгиси остида уяли ало?а ?изматини кўрсатади. 2009 йил охирига келиб компаниянинг абонентлари сони 5 миллиондан ортди (Ўзбекистон Республикаси абонентлар сонини рўй?атга олиш тартиб-коидасига асосан).\nUCell Европада етакчи телекоммуникация оператори TeliaSonera таркибига киради. TeliaSonera Скандинавия, Болти?бўйи давлатлари, Испания ва Евроосиёдаги ривожланаётган давлатларда, шу жумладан Россия ва Туркияда фаолият олиб боради. Бугунги кунда TeliaSonera умумий ахолиси 460 миллиондан иборат 20-та давлатда иш юритади. 2009 йил натижаларига кўра, TeliaSoneraга тегишли акциялари бўлган компаниялар 147,6 миллион а?олига хизмат ?илиб келмо?да. 2010 йил феврал ойи натижаларига кўра, TeliaSoneraнинг бозор ?иймати 30 миллиард А?Ш долларига тенг.\nTeliaSonera Евросиёнинг тара??ий етаётган бозорларида ?озо?истон (Kcell), Озарбайжон (Azercell), Грузия (Geocell), Молдова (Moldcell), Тожикистон (Tcell), Ўзбекистон (UCell), Непал (Ncell) ва Камбоджада (Star-Cell) етакчи уяли ало?а операторларининг асосий акци?дорлик капиталига ега. Бундан таш?ари TeliaSonera Россиядаги МегаФон ?амда Туркиядаги Turkcell компанияларининг миноритар акцияларига ега.\n« UCG Shock 2010 Spring еsporti bo‘yicha O‘zbеkiston Chеmpionati\n“Bilayn” dan har kuni 1 000 000 so‘m va jip »


Дўмбира – халқ юраги! | Қозоғистон янгиликлари: Сўнгги хабарлар «Kazakh TV» каналида | Kazakh TV\nҚозоғистонда учинчи марта Дўмбира миллий кунига тайёргарлик авжида. Эслатамиз, жорий йилда бу байрам 5 июлга тўғри келади. Асрлар давомида қозоқ халқининг бирорта анжумани дўмбира куйларисиз ўтмаган. Шунинг учун ҳам миллий чолғу асбобига бағишланган кун ҳар сафар умуммиллий байрамга айланади.\nПавлодар адабиёт ва санъат музейида 20 дан ортиқ дўмбира турлари намойиш қилинмоқда. Деярли барча асл экспонатларни Иртишбўйи оқинлари ва бастакорлари қариндошлари музейга топширган. Улар қаторида таниқли қўшиқчи Байғабил Жилқибаев ҳамда таниқли актёр ва режиссёр Каукен Кенжетаев дўмбиралари ҳам бор.\n«Бизда онлайн тадбирлар режаси тузилган. Унга Иртишбўйи бастакорлари энг яхши асарлари ижроси ҳам киритилган. Бунда онлайн-кўргазма ташкил қилинади ва иқтидорли юртдошларимиз қўшиқ ва куйлари ижро этилади. Пандемия вақтида ҳам одамларни маданий қадриятларимиздан баҳраманд қилишимиз керак, деб ҳисоблаймиз», деди Бухар Жирау номли адабиёт ва санъат музейи ходими Амангелди Егинбай.\nШарқий Қозоғистон вилояти ҚХА филиали «Янгра, дўмбира» онлайн танловини ташкил қилди. Унга 20 дан ортиқ ижрочи ўз ижодни йўллади. Танлов натижалари эълон қилиниши кутилмоқда.\nҚарағандилик уста Хайрўлла Малик эса дўмбира ясаш усулларини ўргатмоқда ва келгусида мактабини бунёд этишни орзу қилаяпти. Авлоддан авлодга ўтиб келаётган бу санъатда икир-чикирлар бўлмайди – ҳар бир деталь ва ҳатто ижодкор кайфияти ҳам жуда муҳим. Устанинг фикрича, дўмбира – миллий бойлик. Байрам эса уни эслатиш учун яхшигина сабаб бўла олади.\nҚозоғистондўмбираБайрамДўмбира Миллий куни


ТАНЛОВДА ҚАТНАШИНГ ВА 16 ГИГАБАЙТЛИК ФЛЕШКА ЮТИБ ОЛИНГ! - Terabayt.Uz\nТАНЛОВДА ҚАТНАШИНГ ВА 16 ГИГАБАЙТЛИК ФЛЕШКА ЮТИБ ОЛИНГ!\n«Terabayt.Uz» сайти ўз мухлислари учун Facebook ижтимоий тармоғида – Terabayt.Uz - IT-маслаҳатлар гуруҳида ажойиб танлов ташкил этмоқда. Унда қатнашиб, сиз 16 гигабайтлик флешкани қўлга киритишингиз мумкин!\nТанловда иштирок этиш учун хоҳловчилар қуйидаги шартларни бажаришлари лозим:\nFacebook’даги «Terabayt.Uz - IT-маслаҳатлар, нархлар ва тавсифлар» САҲИФАСИга (https://www.facebook.com/terabaytuz) «Ёқди» белгисини қўйиш;\nЎз телефони ёнига, қоғозга «Terabayt.Uz» деб, ёзиб суратга олиш ҳамда Terabayt.Uz - IT-маслаҳатлар гуруҳидаги тегишли постга изоҳда жойлаш;\nТанлов ҳақидаги постга 3 нафар дўстини тэг килиш;\nШу постни ўз саҳифасига улашиш (share ёки поделиться).\nТанлов бир ҳафта давом этади ва 23 октябрь куни, соат 17:00да якунланади. Унинг ғолиби «random.org» сайтида қуръа усули билан аниқланиб, унга соврин тариқасида 16 гигабайт ҳажмли ФЛЕШКА тақдим этилади.\nТанловда қатнашинг, омадингизни синанг ва ғолиб бўлинг!\n#Facebbok #Terabayt.uz #маслаҳат #танлов #хабарлар


Илк iPhone тақдимотига 10 йил бўлди: экспертлар унинг муваффақиятсизликка учрашига ишонч билдиришганди, бироқ...\n18:09 / 09.01.2017\nТаниқли TechCrunch ресурси колумнисти Сэт Поржес ўшанда янгиликка ижобий ёндашмаганди:\n"Бизнинг тахминимиз: iPhone портлаб кетади".\nПоржеснинг фикрича, маҳсулот максимал даражада ноқулай ишланган. "Экран шишаси синиб кетиши мумкин, клавиатурада хабарларни териш қийин, батарея қуввати узоққа етмайди, дастурий таъминот умуман расво. iPhone'да ҳеч бўлмаганда қўшиқ эшитиш имкони қолдирилгани учун ҳам раҳмат".\nДэвид Платт – дастурлаш бўйича 11 китоб муаллифи ва Ҳарвард университетининг Extension мактабида .NET ўқитувчиси. 2007 йилнинг 21 июнида у iPhone ҳақида шундай ёзган:\n"Apple муваффақиятсизликка учраш учун iPhone тақдимотини ўтказади".\nЭксперт янги смартфон конструкциясини хато деб атади. Тақдимотда эса Стив Жобс смартфон конструкцияси ҳақида берилиб сўзлади:\nТаниқли маркетолог Эл Рис iPhone ишлаб чиқарувчилари гиёҳванд моддаларга доир текширувлардан ўтказилса, синовдан ўтолмасликларини айтиб ҳазиллашган.\n"iPhone йирик муваффақиятсизликка учрайди", - деган у.\nБугун у хато қилганини тан олди. Бундан ташқари - эксперт iPhone'ни "муҳандислик ғоясининг мўъжизаси", деб атади.\nThe Street ва The Wall Street Journal'нинг молиявий мавзулардаги мақолалари муаллифи Бретт Арденс 2007 йилнинг 29 июни - Apple компаниясининг илк смартфонлари сотувига старт берилган кун "iPhone'ни харид қилмаслик учун беш сабаб" сарлавҳаси остида мақола тақдим этган. Мақола аввалида у iPhone қурилмасининг кўринишидан чиройли эканини тан олган бўлса-да, масалага реал кўз билан қарашни таклиф қилган:\n"iPhone – келажак эмас. Бу янги даврни бошлаб берувчи инқилобий мобил қурилма эмас".\nИнвестицион таҳлилчи Тодд Салливан iPhone қурилмасини "Apple'нинг биринчи муваффақиятсиз лойиҳаси", деб атаган. Кейинчалик Салливан ноҳақ бўлганини тан олди ва унинг бу ҳақидаги хабари iPhone смартфонидан юборилди.\nТеро Куиттинен Forbes учун "Apple'нинг хавфли юриши" мақоласини ёзди. Унда муаллиф шундай дейди:\n"Apple'нинг илк телефони ҳақида кўп гаплар айтилди - ибораларнинг аксарияти муболағаларга тўла. Жаҳон бозорининг iPhone'ни рад этиши Apple'га қимматга тушиши мумкин".\nКейинроқ Куиттинен Apple компанияси хизматларини тўғри баҳоламаганини таъкидлаган.\nМэтью Линн Bloomberg учун ёзган мақоласида iPhone қурилмасининг бозорга таъсири минимал даражада бўлиши тўғрисида фикр билдирган:\n"Смартфон фақат бир неча гаджет-фрикларгагина ёқади".\nЎшанда Линнга Nokia ва Motorola iPhone тақдимоти туфайли асабийлашмаса ҳам бўладигандек туюлган, бироқ вазият у ўйлагандек бўлиб чиқмади.\nЖим Лаундербек PC Magazine учун тақдим этган материалида Apple дастлаб кўп iPhone сотиши, бироқ кейин сотувлар тушиб кетишини тахмин қилган. Эксперт интернетга уланишнинг секинлиги ва ноқулай тугмаларни iPhone'нинг асосий камчиликлари, деб атаган.\nЖон Дворак Marketwatch учун ёзган мақоласида янги қурилма келажагига умуман ишонмаган:\n"Бир смартфон ҳаммага тўғри келади" - кулгили концепция".\nMicrosoft бош директори Стив Балмер бундан-да кескин фикр билдирган:\n"iPhone'нинг бозорда аҳамиятли улушга эга бўлиши учун ҳеч қандай имкони йўқ. Ҳеч қандай!"\nMicrosoft коропорациясининг маркетинг бўйича катта директори Ричард Спраг ҳамкасбининг фикрига қўшилган - у ҳам Apple'нинг 2008 йилга бориб 10 миллион iPhone'ни сота олишига ишонмаган.\nБироқ тарих ҳаммасини ўз билганича жой-жойига қўйди. Ҳар янги iPhone дунё бўйлаб янада кўп фанатларга эга бўлиб келмоқда.\niPhone Apple Стив Жобс


“Мунажжим башорати”га кимлар ишонади? - www.ziyouz.uz\nБош саҳифа Оила ва жамият“Мунажжим башорати”га кимлар ишонади?\n“Мунажжим башорати”га кимлар ишонади?\n«Кийимларнинг очиқ ва тарангини танланг. Севги можаролари билан банд бўлишингиз мумкин». Бу радио орқали берилаётган «мунажжимлар башорати»дан парча. Муҳтарам мунажжимлар мазкур сўзлари билан нимани тарғиб қилаётганлари таҳлилини бироз кейинга қўйиб турайлик-да, аввало, ҳозирда алоҳида илм сифатида эътироф этилаётган бу соҳанинг аслида қанчалик тўғри ёки нотўғри эканига эътибор қаратайлик.\nМунажжимлар башоратини ўқимайдиган одам кам топиладигандек. Ҳозир орамизда мунажжимлар башорати дея аталаётган, тақдирларни олдиндан айтиб бериш вазифаси бўлган бир «илм» пайдо бўлган. Унинг ҳаётимизда қанчалик чуқур илдиз отиб улгургани юқоридаги мисолдан кўриниб турибди.\nМунажжимлар башоратини кундалик ҳаётида йўриқномага айлантириб олганлар ҳам йўқ эмас. Шундайлардан бирини биламан. Ўзи олий ўқув даргоҳида ишлайдиган аёл. Бир куни у, газеталардаги юлдузлар таъбири ҳар доим ҳаётимда айтилганидек рўй беради, деб қолди. Ачинарлиси, у ўзини зиёли деб билади. Касби ўқитувчилик…\nБугунги кунда айрим газеталаримизнинг сўнгги саҳифаларини босиб кетган «мунажжимлар башорати» қанчалик ҳақиқатга яқин? Уни кимлар тузади? Бу таъбирларнинг шунчалик омма эътиборига тушишининг сабаби нимада?\nАна шундай саволларга жавоб топиш мақсадида ўтказилган кўплаб тадқиқотлар буржларда тақдирни олдиндан айтиб бериш қобилияти йўқ эканини кўрсатмоқда. Ғарбда чиқаётган илмий мақолаларда нафақат бурж, умуман, илми нужум — астрологиянинг чинлиги буткул шубҳа остига олинаётир.\nМаълумки, илми нужум, қадимги Римда жуда машҳур бўлган. Коперник томонидан дунёнинг гелиотсентрик система (Қуёшнинг марказ бўлиб, барча сайёралар унинг атрофида айланиши) назарияси кашф этилгач, бу соҳага қизиқиш хийла сусайган. Лекин инсониятнинг астрологияга қизиқиши ХХ асрнинг 2-ярмидан бошлаб яна ортиб борди. Бугунги кунда гороскоп — жадвал тузиб, бизнес қилиш бутун дунёда кенг тарқалган.\nСўровномаларнинг кўрсатишича, британияликларнинг қарийб 90 фоизи мунажжимлар ва фолбинларнинг башоратларига муайян даражада ишонар экан (50 йил олдин бу кўрсаткич 13 фоиз бўлган, холос). Туманли Албионнинг 80 фоиз аҳолиси ўз мучалга оид маълумотларни муттасил ўқиб боради. 60 фоизи эса унга амал қилади.\nЮртимизда ҳам мунажжимларнинг мухлислари талайгина. Ҳар уч одамнинг биттаси, қўлига газета олди, дегунча, ўз буржини ўқишга тутинади. Айниқса, бу ҳолат аёллар орасида юқори.\nТақдирни олдиндан билиш жозибаси азалдан инсониятни ўзига мафтун қилиб келган ва бу қизиқиш бугунги технологик тараққиёт ривожланган замонда ҳам асло сусаймаяпти.\nЎтган асрда австралиялик доктор Жеффри Дин (унинг ўзи бир пайтлар илми нужум билан шуғулланган) ва канадалик психолог Иван Келли тадқиқот ўтказиб, илми нужум соҳибларининг башоратлари мутлақо ёлғондан иборат эканини эълон қилишди.\n1958 йили бир вақтда (орада бир неча дақиқа фарқ бўлиши мумкин) туғилган икки минг чақалоқ алоҳида ҳисобга олинди. Илми нужум қоидаларига кўра, юлдузлар бу чақалоқларга бир-бирига ўхшаш тақдирлар лозим кўриши керак эди. Олимлар йиллар мобайнида ана шу икки минг гўдакнинг улғайиши, уларнинг феъл-атвори, касб-кори, оилавий аҳволи, асаби, математика иқтидори, ижодий қобилияти ва бошқаларни ўрганиб боришди. Бироқ бу гуруҳдагиларнинг барчасига дахлдор бўлган бирор-бир умумий хусусият юз кўрсатмади. Феъл-атворлар ҳам, тақдиру руҳий ҳолат, ташқи таъсирга мойилликлар ҳам турличалиги кузатилди.\nОлимлар турли вақтларда ҳар хил илмий муассасалар томонидан ўтказилган қирқдан ортиқ холис тадқиқотлар натижаларини ҳам келтириб, илми нужум башоратларини шубҳа остига қўйишди.\nДоктор Дин «Санди Телеграф» газетасидаги мақоласида: «Астрологларнинг фаолияти аниқ принтсиплардан холи, уларда башорат қилишнинг онгли равишда қабул қилиш мумкин бўлган механизми йўқ, астрологияга оид китобларда булар ҳақида бирор-бир сўз айтилмаган. Бу китобларнинг ўзи эса алдовга йўғрилган машқлар, холос», деб ёзади.\nГринвич университети профессори Ш.Янг астрологларнинг «ўжар»лиги сабабларини моддий манфаат билан боғлайди. Унинг талқинича, бугунги астрология — жуда катта халқаро бизнес, унда минглаб одамлар иштирок этади. Газеталар, журналлар, веб-сайтлар, одамлар бу соҳадан миллионлаб доллар ишламоқда.\nШунингдек, Россия об-ҳавони ўрганиш марказининг сайёралар ҳаракати ва гелиогеофизикавий текширувлар лабораторияси мудири Николай Сидоренко бундай дейди: «Маълумки, Қуёш кузда осмон экваторини кесиб ўтади ва бу нуқта куз тенгкунлиги деб аталади. Астрологлар (мунажжимлар) эса уни бурж белгисига кўра «Тарози» деб аташган. Лекин гап шундаки, тенгкунлик белгиси, Қуёшнинг туғилиши ва бурж белгилари бундан икки минг бир юз йил муқаддам астрология гуллаб-яшнаган Вавилон ва қадим Юнонистонда амалга киритилган эди. Қуёшнинг бурж юлдузларига нисбатан ўрни алмашиб тургани учун бу йил Қуёш Тарози юлдузлар туркумига «одатдагидан» бир ой кеч кирди. У асл ўрнига қайтиб бориши учун яна 25700 йил керак бўлади. Эски мунажжимлар айнан мана шу «кечикиш»дан бехабар бўлишган. Ҳозиргилари буни билсалар-да, ҳамон эскича «ҳисоб-китоб» қилган мунажжимлар башоратидан фойдаланишмоқда».\nЯна бир россиялик назариётчи-физик, академик, Нобел мукофоти соҳиби Виталий Гинзбургнинг бу ҳақдаги фикри билан танишинг. У «Аргументы и факты» мухбири билан бўлган суҳбатда шундай дейди: «Астрология ғирт бемаънилик, фанни шунчаки инкор этишнинг ўзгинасидир. У нимани таъкидлайди? Гўёки, одамнинг туғилиш пайтида юлдузлар ва сайёралар унинг келажакдаги бутун тақдирини белгилар эмиш. Ўтмиш аждодларимизнинг астрология билан шуғулланганларини тушунса бўлади. Илгари одамлар сайёралар ҳаракатини билишмас эди. Тўрт юз йил муқаддам фалакиётчи Иоҳанн Кеплер гороскоп тузиб, пул ишлаган. Лекин шундан буён фан олдинга улкан қадамлар ташлаб, сайёра ва юлдузлар тақдирга ҳеч қандай таъсир ўтказа олмаслигини аллақачон исботлаган».\nДинда ҳам тақдирни олдиндан башорат қилиш қаттиқ қораланади. Фолбинлик қилиш, юлдузларга қараб инсон ҳаётини таъбир қилиш гуноҳи кабира ҳисобланади.\nУмуман, исломда илми нужумни ўрганиш тақиқланмаган. Уламолар бу илмни иккига бўлишган. Биринчиси, ҳисоб-китоб илми. Бинобарин, Қуръони Карим ой ва қуёшнинг сайр қилиши ҳисобли эканидан хабар беради. Аждодларимиз қуруқлик ва денгизда йўл топиш, намоз, рўза, ҳаж каби ибодатлар вақтини аниқлаш, деҳқончилик ишларини ташкил этиш учун юлдузлар илмидан фойдаланишган.\nИлми нужумнинг иккинчи қисми эса, улуғ аллома Имом Ғаззолийнинг фикрига кўра, ҳукмлар илмидир. Илмнинг ушбу тури шариатимизда тақиқланган.\nУмар ибн Хаттоб (р.а.): «Қуруқлик ва денгизда йўл топадиган миқдорда юлдузлар илмини ўрганинг, сўнг қолганидан ўзингизни тийинг», деганлар.\nХуллас, динимиз ҳам, бугунги замонавий илм ҳам мунажжимлар башоратининг мутлақо ёлғондан иборат эканини таъкидлайди. Биздаги газеталарнинг аксарияти «башоратлар»ни ўзлари тузишлари ҳам сир эмас. Муштарийларни ҳурмат қиладиган айрим оммавий ахборот воситалари маълумотларни интернетдан, русча манбалардан таржима қилишади. Лекин бу икки фаолият орасидаги фарқ унчалик ҳам кўп эмас. Ҳар иккисида ҳам башоратларнинг йўқ жойдан тўқилиши ҳақиқатга яқинроқ.\nЭнди юқорида келтирилган мисолимизга озгина тўхталиб ўтсак. Унда мунажжим бир бурж вакиласига қандай кийиниш кераклиги ҳақида маслаҳат беряпти. Эътибор қилинг:\n«Кийимларнинг очиқ ва тарангини танланг. Севги можаролари билан банд бўлишингиз мумкин».\nТаъбирчи бу башорат билан қизларни нимага ундаяпти? Юлдузлар бераётган «хабар» уларни ахлоқан тубанлик, ҳаёсизлик сари бошламаяптими? Наҳотки, биз инсон бўлатуриб, ўз ақлимизга, Худо берган фаросатимизга эга бўлиб, қаэрдаги бир жонсиз жисмларга ишонишимиз керак? Агар юлдузлар таъбирида қандайдир илоҳийлик бор деб айтадиган бўлсак, бу даъвонинг ҳам нотўғри эканлигини юқорида кўрмадикми?\nХўш, Сиз бунга нима дейсиз?\n← Аввалги Аввалги Фароғат қасри\nКейинги → Кейинги: Минг йиллар садоси


04:44 19 Сентябр 2020\n11:03 17.09.2020 (Янгиланган 11:27 17.09.2020) Ҳавола олиш\nРоссия ва Ўзбекистон миллий валюталари ротациясини кучайтириш мақсадида валюта биржаларида рубл-сўм жуфтлигининг тўғридан-тўғри савдосини бошлаш таклиф қилинди.\nТОШКЕНТ, 17 сен - Sputnik. Россия Экспорт маркази директори Вероника Никишина Ўзбекистон ва Россия валюта биржаларида рубл ва сўмнинг тўғридан-тўғри савдоси йўлга қўйишни таклиф қилди. Sputnik мухбири хабарига асосан.\n"Биз Тошкент валюта биржасида рубл-сўми жуфтлиги савдосини бошлашни таклиф қиламиз. Росэксимбанк савдо иштирокчилари учун ҳисоб-китоб банки сифатида иштирок этишга тайёр. Кейинроқ худди шундай савдолар Москва валюта биржасида бошланади", - деди Никишина.\nБугун аллақачон Ўзбекистон ва Россия орасида бир неча миллиард долларнинг лойиҳалар амалга оширилмоқда. Россия банкларидан Росэксимбанк биринчилардан бўлиб Ўзбекистон Миллий банкида ўзбек сўмида корреспондент ҳисоб рақами очган. Ушбу ҳисоб рақамидан аллақачон биринчи битимлар ва рубл-сўм валюта конвертацияси амалга оширилди.\nАйтиш жоизки, Россия сўнгги йилларда иқтисодни доллардан холи қилиш сиёсатини фаоллик билан олиб бормоқда. Хусусан энг йирик савдо ҳамкорлари Хитой, Ҳиндистон ва Туркия билан ҳисоб китобнинг миллий валютада амалга оширилаётган қисми йил сайин ўсиб бормоқда. Ундан ташқари Газпром ва Роснефть каби Россиянинг энг йирик экспортчи компаниялари газ ва нефт савдосини ҳам доллардан еврога ўтказишган.


09:44 06.07.2018 (Янгиланган 09:52 06.07.2018)\nАсахара ва Хаякавадан ташқари, ташкилотнинг яна беш раҳбари дорга осилган - Сэйити Эндо, Томомицу Ниими, Масами Цутия, Томомаса Накагава ва Ёсихиро Иноуэ\nТОШКЕНТ, 6 июл — Sputnik, Ксения Нака. Японияда жума куни "Аум Синрике" диний сектасининг собиқ раҳбари Сёко Асахара дорга тортилди, деб хабар берди NHK телекомпанияси.\nШунингдек, ўлим ҳукми сектанинг еттита раҳбарига нисбатан ижро этилган. Сектанинг собиқ "ҳарбий вазири" Киёхидэ Хаякавага нисбатан ҳам ўлим ҳукми ижро қилинган.\nЯпония ва cенегаллик футбол мухлислари барчани ҳайратда қолдиришди\nХаякава 1993 йилда Япониядаги зарин ишлаб чиқарувчи завод қурилишида бўлинмаларнинг бирида раҳбарлик қилган.\n1990-йиллар бошида Хаякава ташкилотнинг Россиядаги бўлинмасига тез-тез бориб турар, ва айнан у Калашников автомати ва Ми-8 вертолетларини харид қилиш ҳамда Японияга етказиш билан шуғулланган.\nАсахара ва Хаякавадан ташқари, ташкилотнинг яна беш раҳбари дорга осилган — Сэйити Эндо, Томомицу Ниими, Масами Цутия, Томомаса Накагава ва Ёсихиро Иноуэ.\n"Аум Синрикё"* сектаси ("АУМ чин таълимоти"*) Сёко Асахара (Тидзуо Мацумото) томонидан 1987 йилда ташкил қилинган. Аъзолари сони, турли маълумотларга кўра 30 мингдан 50 минггача бўлган, улар орасида 10 мингдан зиёди — Россияда жойлашган.\n1994 йилда секта тарафдорлари Нагано префектурасида, Мацумото шаҳрида зарин газини пуркаганлар, етти киши ҳалок бўлган. 1995 йилнинг мартида сектантлар заринни Токио метросида пуркаши оқибатида, 13 киши ҳалок бўлган, 6,3 минг нафари заҳарланган.\nСуд ва ҳукм\nТашкилотнинг жами 30 раҳбари ҳибсга олинган, шулардан 13 нафари, шу жумладан Сёко Асахара ҳам ўлимга маҳкум этилган. Ҳукм шу кунга қадар ижро этилмаган эди.\nБунинг сабаби шундаки, уч етакчи яширинишга муваффақ бўлган ва полиция уларни топишдан, прокуратура эса — айблов қўйишдан умидини узмаган эди. Орадан 17 йил ўтгач, улар ҳибсга олинди, 2015 йилда эса секта раҳбариятига нисбатан сўнгги ҳукм эълон қилинган эди.\nЎтган йилнинг баҳорида ҳукм этилганлар турли қамоқларга бўлиб ташланган эди. Бу эса ҳукмнинг ижро этилишини англатарди. Сёко Асахара Токиода қолдирилади ва ўша ерда дорга тортилади. Охирги йилларда у деменциядан азият чеккан, шу боис ундан аниқ кўрсатмалар олишга муваффақ бўлинмади, маҳбус оиласи ва адвокатлари билан учрашувдан воз кечар эди.


Коронавирусга қарши курашаётган дунё суратларда акс эттирилди (фото) - Darakchi\nДУНЁ 10.04.2020, 15:13\nАнглиянинг Reuters ахборот агентлиги бугуннинг оддий, аччиқ хақиқатлари акс этган суратларни эълон қилди. Фототасвирлар вазиятни борича ёлғонларсиз сўзлайди, балки шунинг учун ҳам улар қалбларни ларзага сола олар.\nҲиндистон, Мумбай. Мамлакатда карантин эълон қилингач, ишлаб чиқариш тўхтатилган цехда яшаб қолишга мажбур бўлган ишчи мигрант.\nТаиланд, Бангкок янги туғилган чақалоқ ҳимоя ниқобида\nБразилия. Сан-Паоладаги энг катта қабристонга коронавирусдан ҳалок бўлганлар олиб келинишига хозирлик кўрилмоқда.\nҲиндистон. Чиннай шаҳрида коронавирусдан ҳалок бўлган беморни ишчилар қабристонга олиб кетишмоқда.\nЯпония, Токионинг энг одамлар гавжум бўлган йўлаклардан бири, бугун.\nЯпония. Токиода ошпаз йигит ёпилган тамаддихоналар бўйлаб бормоқда.\nҲиндистон, Аҳмадобод. Коронавирус учун тест олиш жараёни.\nБуюк Британия, Лондон. Журналистлар коронавирус юқишини олдини олиш мақсадида ижтимоий масофа сақлаган ҳолда ишлашмоқда.\nФранция шифокорлари мамлакатда коронавирус билан касалланганлар сони камайишини махсус ширинлик билан нишонлашмоқда.\nНью-Йорк, Манхэттен. Касалхона остонасига одамлар шифокорлар учун ташаккурномалар қайд этиб кетишган.\nХитой, Бейжинг мотам вақти\nҲиндистон, Аҳмадобод. Аҳоли Бош вазир таклифи билан тунги соат 8 да шамлар ёқиб уйлари балконига олиб чиқишган вақт.\nБуюк Британия, Лондон, аҳоли томда қуёшдан баҳра олмоқда.\nАҚШ, Нью-Йорк Бруклин тиббиёт ходимлари коронавирусдан ҳалок бўлганларнинг жасадини махсус жойларга келтирмоқда.\nНью-Йорк, Бруклин касалхонадан ҳалок бўлганлар олиб чиқилмоқда.\nЯпония Бош вазири Шиндзо Абе оммавий ахборот воситаларига мурожаат қилишдан аввал ниқобини ечмоқда.


Наманганда рўзадор мактаб ўқувчиларига мажбурлаб сув ичирилгани хабар қилинди | Azon.uz - Ахборот-таҳлилий портал\nНаманганда рўзадор мактаб ўқувчиларига мажбурлаб сув ичирилгани хабар қилинди\n16058 02:50 20.05.2018\nСовет давридаги динга бўлган муносабат ҳақидаги ҳикояларни тинглаганда асосан қуйидаги манзара кўз олдимизга келарди: намоз ўқиётган одамнинг жойнамозини тортиб олиш ва Рамазон ойида мактаб ўқувчиларига мажбуран сув ичириб, рўзасини очтириш. Қайсидир маънода бу худосизлар жамияти учун нормал ҳолдек кўриниши ҳам мумкин. Лекин бугун, барча соҳалар қатори динга ҳам эркинлик берилаётган бир пайтда болаларнинг рўзаси мажбурлаб очтирилганига нима дейсиз?\nAzon.uz таҳририятига Намангандан етиб келган аудиохабарга кўра, Наманган вилояти, Чуст тумани, Варзик шаҳарчасида жойлашган 19-сонли ихтисослаштирилган мактабда ўқувчилар билан нохуш ҳодиса юз берган. Ўзини ўқувчилардан бирининг тоғаси деб таништирган фуқаронинг гувоҳлик беришича, мактаб ётоқхонасида 6, 7, 8 ва 9-синф ўқувчилари Рамазоннинг илк кунида рўза тутишади. Табиийки, рўзадор бўлганликлари сабаб эрталаб болалар нонуштага чиқишмаган. Бундан хабар топган мактаб директори Жўраев Низомжон ҳамма ўқувчиларни йиғиб, “Сенлар рўза тутмаларинг, оч ҳамманг” деб буйруқ берган.\nАммо ўқувчилар директорга қулоқ солишмаган кўринади, тушлик пайти ҳам ўқувчиларга тайёрланган палов ортиб қолган. Болалар ошпазга бориб: “Овқатимизни олиб қўяверинг. Кечқурун ифторга иситиб берасиз”, деб илтимос қилишган. Ошпаз ҳам бу таклифга рози бўлган. Шундан сўнг бу гап мактаб директорига етиб борган. Натижада синф раҳбарлари бошчилигида 60 нафар атрофидаги болани ошхонага йиғиб, мажбуран сув ичириш орқали рўзаси очтирилган.\nБу ҳаракатни нима деб аташга ҳам ҳайрон бўлади киши. Совет тузумидан қолган эскилик сарқитининг бундай тарзда ўзини намоён қилиши одамни сергак тортишга мажбурлайди. Таъкидлаш жоизки, Ўзбекистон қонунчилигига кўра, мактаб директори ўқувчиларнинг эътиқодига дахл қилиш ҳуқуқига эга эмас. Ҳуқуқлари топталган фарзандларнинг ота-оналари хатти-ҳаракатларида қонун бузилиши аломатлари кўриниб турган мактаб директори устидан тегишли тартибда ҳуқуқни муҳофаза қилувчи органларга мурожаат қилишлари мумкин.\nМактаб директори эса айни дамда кенг жамоатчилик олдидаги масъулиятни ҳис қилиб бу ҳолат юзасидан изоҳ бериши шарт. Ўз навбатида халқ таълими бошқармаси раҳбарияти ҳолатни ўрганиб чиқиши ва бу ходимга чора кўрилишини назорат қилиб, оммани бу ҳақида хабардор қилиши ҳам мақсадга мувофиқ. Чунки кўп гувоҳи бўлдикки, оммадан яширилган ва жазосиз қолган бундай қонунбузарликлар кейинчалик жамиятнинг бошқа қатламларида ҳам урчиб кетиши ва оғир оқибатларга олиб келиши мумкин.\nПрезидентимизнинг БМТ Ассамблеясида сўзлаган нутқидан кейин кўпчилик сиёсатчилар, “Шавкат Мирзиёевнинг катта минбардан туриб Ислом дини ҳақида айтган гапларини яқин орада ҳеч ким айтган эмас”, қабилида фикрлар билдиришди. Дарҳақиқат, ўша нутқ мусулмонлар қалбида узоқ вақт кул остида қолган чўғларни алангалатди. Халқда эртанги кунга, айниқса Президентга ишонч пайдо бўлди.\nАммо сўнгги пайтларда содир бўлаётган бундай ғалати воқеалар бу умумий манзарани жиддий равишда бузиб, халқнинг аксарини ташкил қиладиган мусулмон қатламда норозилик кайфиятининг пайдо бўлишига ва натижада олиб борилаётган ислоҳотларга нисбатан иккиланиш ҳисларининг илдиз отишига сабаб бўлмоқда. Атрофдагиларни бир савол қийнаяпти: Ўзбекистонда диний эркинлик бериляптими ёки диний эркинликлар чекланяптими?\nБу борада Намангандаги аҳвол чиндан ҳам ачинарли. Болалар масжидга қўйилмаса, рўза тутсаю, мажбурлар рўзаси очтирилса, бу қайси “халқ ҳокимияти” тамойилларига тўғри келади? Биз қанақа жамият қурмоқчимиз ўзи? Барча ҳуқуқлари таъминланган фуқаролардан иборат демократик жамиятми ёки ўз раҳбарлари ўзи сайлаган халқни таҳқирлайдиган жамиятми?\nБиз бўлаётган воқеа-ҳодисалар ўта хавотирли эканини маълум қилган ҳолда бу ҳолатлар юзасидан мутасадди ташкилотлар, хусусан, Ўзбекистон Мусулмонлари идораси, Халқ таълими вазирлиги ва Ички ишлар вазирлигидан расмий изоҳ сўраб қоламиз. Зеро бу икки томонлама ислоҳотларни тушунмай иккиланиб турган халқ учун айни дамда жуда ҳам зарур.


Китобдаги воқеа ёхуд «блогернинг норасмийси» бўладими? » Sangzor.uz - Жиззах янгиликлар портали\nSangzor.uz - биз сизга яқинмиз! » Жамият » Китобдаги воқеа ёхуд «блогернинг норасмийси» бўладими?\nҚашқадарё вилояти, Китоб туманида «Сохта блогер одамларни қўрқитиб 500 АҚШ доллари талаб қилди» сарлавҳали хабар чиқди. Ҳолат бўйича Қашқадарё вилояти прокуратураси муносабатини ҳам ўқидим.


Томас Дули: «Ўзбекистоннинг яхши ўйнашига йўл қўймадик» » Скачать музыку бесплатно новинки музыки 2016-2017\nТомас Дули: «Ўзбекистоннинг яхши ўйнашига йўл қўймадик»\nКомментариев: 0 Просмотров: 143 Дата: 24-03-2016, 18:59 Ўзбекистон ва Филиппин терма жамоалари ўртасидаги ўйиндан кейинги ташкил этилган матбуот анжуманида дастлаб меҳмонлар бош мураббийи Томас Дули иштирок этди.— Аввалги ўйин билан таққослаганда, бугун яхши ҳаракат қилдик. 80 дақиқа давомида 10 киши бўлиб ўйнадик. Бир киши йўқлигини билдирмадик. Биз жуда яхши ўйнадик. Шогирдларим билан фахрланаман. Вазият қизил карточкага тортмасди. Менимча, ҳакам унинг аввалги иккита фоли учун четлатди. 40 мингга яқин мухлис қаршисида четлатиш катта аҳамиятга эга. Дарвозабонимиз ажойиб ўйин кўрсатди. У барчадан ажралиб турди. Умуман олганда, жамоамнинг ўйинидан жуда ҳам қониқиш ҳосил қилдим.— Сўнгги 10 дақиқада жамоанингиз Ўзбекистонни ўз жарима майдончаси атрофидан майдон марказига сура олди. Нима учун жамоа эртароқ бундай қилмади?— Ўзбекистонни майдон марказида кутиб олиб ўйнаш мумкин. Биз ўйинга тузган режамизга кўра, дастлабки дақиқаларда гол ўтказиб юбормаслигимиз керак эди. Шу боис, ўйинни бошидан прессингни қўллай олмасдик. Иккинчи бўлимда эса рақибни майдон марказида кутиб олиб, ҳужум ташикил қила бошладик. Ўзбекистонга қарши ўйин бошидан ўз жарима майдончамиздан узоқроқда ўйнай олмасдик. Балки 11 киши бўлиб ўйнаганимизда бошқачароқ ҳаракат қилишимиз мумкин эди.— Бугун Ўзбекистон яхши ўйнамади. Жамоа ҳужумга берилиб кетиб, ҳимояда тартибли ўйин қилмади. Шундай ҳолатда Филиппин нима учун ғалабага ҳаракат қилмади?— Биринчи навбатда, биз Ўзбекистонни яхши ўйнашига йўл қўймадик. Ўйиндан олдинга матбуот анжуманида айтганимдек, мен реалист мураббийман. Ўзбекистоннинг имкониятини жуда яхши биламан. Рақибимиз 35 минг мухлис қаршисида ўз уйида ўйнади. Биз эса ортга қайтиб, КХДРга қарши ўйнашимиз керак. Шу боис кучларимизни тўғри тақсимлашимиз керак. Яна такрорлайман, 11 киши бўлиб ўйнаганимизда, сиз айтганингиздек, ғалабага ҳаракат қилиб кўрсак бўларди. Бизнинг ҳолатимизда эса фақат курашиш мумкин эди. Бугунги ўйинда Филиппин нималарга қодирлигини, қандай ўйнай олишини кўрдингиз деб ўйлайман. Ушбу гуруҳда 3-ўринни эгаллаб, Осиё кубоги финал босқичига чиқишни ва унда Ўзбекистонга қарши яна шундай ўйин ўтказишни истайман. - деб хабар бермоқда Stadion.uz нашри.


НАСИҲАТ БИЛАН ТАРБИЯЛАШ - Hidoyat.uz\nАсосий саҳифа Мақолалар НАСИҲАТ БИЛАН ТАРБИЯЛАШ\nЧоп этилди May 1, 2019 НАСИҲАТ БИЛАН ТАРБИЯЛАШda fikr bildirishni o'chirish\nФарзандларга намуна бўлиб ва уларга чиройли муҳитни яратиб қўйишни ўзи билангина чегараланиб қолиш дуруст эмас. Бу икки жараёнга панду насиҳат қилиш услубини ҳам уйғунлаштирсак, кўзлаган мақсадимиз сари тез одимлаган бўламиз. Оламлар Яратувчиси Раббимиз Қуръони каримда ҳам ваъз ва насиҳат тарзида бир неча оятларни марҳамат қилади.\nЖумладан, Аллоҳ таоло Луқмон сурасида бундай дейди:\nوَإِذْ قَالَ لُقْمَانُ لِابْنِهِ وَهُوَ يَعِظُهُ يَا بُنَيَّ لَا تُشْرِكْ بِاللَّهِ إِنَّ الشِّرْكَ لَظُلْمٌ عَظِيمٌ وَوَصَّيْنَا الْإِنْسَانَ بِوَالِدَيْهِ حَمَلَتْهُ أُمُّهُ وَهْنًا عَلَى وَهْنٍ وَفِصَالُهُ فِي عَامَيْنِ أَنِ اشْكُرْ لِي وَلِوَالِدَيْكَ إِلَيَّ الْمَصِيرُ وَإِنْ جَاهَدَاكَ عَلى أَنْ تُشْرِكَ بِي مَا لَيْسَ لَكَ بِهِ عِلْمٌ فَلَا تُطِعْهُمَا وَصَاحِبْهُمَا فِي الدُّنْيَا مَعْرُوفًا وَاتَّبِعْ سَبِيلَ مَنْ أَنَابَ إِلَيَّ ثُمَّ إِلَيَّ مَرْجِعُكُمْ فَأُنَبِّئُكُمْ بِمَا كُنْتُمْ تَعْمَلُونَ يَا بُنَيَّ إِنَّهَا إِنْ تَكُ مِثْقَالَ حَبَّةٍ مِنْ خَرْدَلٍ فَتَكُنْ فِي صَخْرَةٍ أَوْ فِي السَّمَاوَاتِ أَوْ فِي الْأَرْضِ يَأْتِ بِهَا اللَّهُ إِنَّ اللَّهَ لَطِيفٌ خَبِيرٌ يَا بُنَيَّ أَقِمِ الصَّلَاةَ وَأْمُرْ بِالْمَعْرُوفِ وَانْهَ عَنِ الْمُنْكَرِ وَاصْبِرْ عَلَى مَا أَصَابَكَ إِنَّ ذَلِكَ مِنْ عَزْمِ الْأُمُورِ\n«Эсланг, Луқмон ўғлига насиҳат қилиб, деган эди: “Эй ўғилчам! Аллоҳга ширк келтирмагин! Чунки ширк улкан зулмдир”. Биз инсонга ота-онасини (рози қилишни) буюрдик. Онаси уни заифлик устига заифлик билан (қорнида) кўтариб юрди. Уни (кўкракдан) ажратиш (муддати) икки йилда (битар). (Биз инсонга буюрдикки) “Сен Менга ва ота-онангга шукр қил! Қайтишлик Менинг ҳузуримгадир”. Агар улар (яъни ота-онанг) сени ўзинг билмаган нарсаларни Менга шерик қилишга зўрласалар, у ҳолда уларга итоат этма! Уларга (гарчи кофир бўлсалар-да,) дунёда яхши муомалада бўлгин ва ўзинг Менга тавба қилган кишиларнинг йўлига эргашгин! Сўнгра (яъни қиёмат кунида) қайтиш Менинг ҳузуримгадир, бас, сизларга (ўшанда) қилиб ўтган амалларингизнинг хабарини берурман. (Луқмон яна деди): “Эй ўғилчам! Шубҳа йўқки, агар хантал (ўсимлигининг) уруғидек (яхши ёки ёмон амал қилинадиган) бўлса, бас, у (амал) бирор харсанг тош ичида ё осмонларда ёки ер остида бўлса, ўшани ҳам Аллоҳ келтирур. Зеро, Аллоҳ лутфли ва огоҳ Зотдир. Эй ўғилчам! Намозни баркамол адо эт, яхшиликка буюр ва ёмонликдан қайтар ҳамда ўзингга етган (балолар)га сабр қил! Албатта, мана шу пухта ишлардандир”» (Луқмон сураси, 13–17-оятлар).\nАллоҳ таоло Пайғамбаримиз (алайҳиссалом) тилидан Сабаъ сурасида бундай дейди:\nقُلْ مَا سَأَلْتُكُمْ مِنْ أَجْرٍ فَهُوَ لَكُمْ إِنْ أَجْرِيَ إِلَّا عَلَى اللَّهِ وَهُوَ عَلَى كُلِّ شَيْءٍ شَهِيدٌ قُلْ جَاءَ الْحَقُّ وَمَا يُبْدِئُ الْبَاطِلُ وَمَا يُعِيدُ\n«(Эй Муҳаммад! Мушрикларга) айтинг: “Мен сизларга фақат биргина нарсани – Аллоҳ учун жуфт ҳолда ва якка ҳолингизда туришга, сўнгра тафаккур қилингиз, деб насиҳат қилурман. Соҳибингиз (Муҳаммад)да ҳеч қандай жиннилик йўқдир. У фақат қаттиқ азоб олдидан сизларга (юборилган) бир огоҳлантирувчи (пайғамбардир), холос”. Айтинг: “Мен сизлардан (пайғамбарлигим учун) ажр (ҳақ) сўрамасман. Бас, у сизларга бўла қолсин. Менинг ажрим фақат Аллоҳнинг зиммасидадир. У барча нарсага (гапимнинг рост эканига ҳам) гувоҳдир”. Айтинг: “Албатта, Раббим (ботилликни) ҳақиқат (Қуръон оятлари) билан (четга) улоқтирур. У ғайб (нарса)ларни аниқ билувчидир”. Айтинг: “Ҳақиқат (Қуръон) келди. Сохталик (қайтадан ширкни) бошлай олмас ва (уни аслига ҳам) қайтара олмас”» (46–49-оятлар).\nАллоҳ таоло Нуҳ (алайҳиссалом) тилидан Ҳуд сурасида бундай дейди:\nقَالُوا يَا نُوحُ قَدْ جَادَلْتَنَا فَأَكْثَرْتَ جِدَالَنَا فَأْتِنَا بِمَا تَعِدُنَا إِنْ كُنْتَ مِنَ الصَّادِقِينَ قَالَ إِنَّمَا يَأْتِيكُمْ بِهِ اللَّهُ إِنْ شَاءَ وَمَا أَنْتُمْ بِمُعْجِزِينَ وَلَا يَنْفَعُكُمْ نُصْحِي إِنْ أَرَدْتُ أَنْ أَنْصَحَ لَكُمْ إِنْ كَانَ اللَّهُ يُرِيدُ أَنْ يُغْوِيَكُمْ هُوَ رَبُّكُمْ وَإِلَيْهِ تُرْجَعُونَ\n«Улар (Нуҳ қавми) дедилар: “Эй Нуҳ! Биз билан баҳслашдинг, лекин баҳсни кўп қилиб юбординг. Бас, агар ростгўйлардан бўлсанг, бизга ўша чўчитган нарсанг (азоб)ни келтир!” (Нуҳ) деди: “Уни Аллоҳ хоҳласа, албатта, келтиради. Сизлар эса, ожиз қолдирувчи (енгувчи) эмассиз. Агар Аллоҳ сизларни оғдиришни истаб турган бўлса, (мен) сизларга насиҳат қилишни истаганим билан сизларга насиҳатим фойда бермайди. У Раббингиздир ва Унинг ҳузурига қайтарилажаксиз”» (32–34-оятлар).\nوَإِلَى عَادٍ أَخَاهُمْ هُودًا قَالَ يَا قَوْمِ اعْبُدُوا اللَّهَ مَا لَكُمْ مِنْ إِلَهٍ غَيْرُهُ أَفَلَا تَتَّقُونَ قَالَ الْمَلَأُ الَّذِينَ كَفَرُوا مِنْ قَوْمِهِ إِنَّا لَنَرَاكَ فِي سَفَاهَةٍ وَإِنَّا لَنَظُنُّكَ مِنَ الْكَاذِبِينَ قَالَ يَا قَوْمِ لَيْسَ بِي سَفَاهَةٌ وَلَكِنِّي رَسُولٌ مِنْ رَبِّ الْعَالَمِينَ\nАллоҳ таоло Аъроф сурасида Ҳуд (алайҳиссалом) тилидан бундай дейди: «Од (қавми)га уларнинг биродари Ҳудни (элчи қилиб юбордик). (У) деди: “Эй қавмим! Аллоҳга сиғинингиз! Сизларга Ундан ўзга илоҳ йўқдир. (Аллоҳдан) қўрқмайсизми?!” Қавмининг кофир бўлган зодагонлари айтди: “Биз сени нодонликда (эканингни) кўраяпмиз. Биз сени ёлғончиларданмикан, деб гумон қилаяпмиз”. (У) айтди: “Эй қавмим! Менда нодонлик йўқ. Лекин мен оламлар Раббидан (юборилган) элчидирман…”» (65–67-оятлар).\nМазкур оятлар ягона Аллоҳга даъват этиш, Аллоҳни зикр қилиш, ота-она ҳурмати каби насиҳатлар, турли замондаги набийлар тилларидан зоҳир қилинган. Шу билан бирга насиҳат қилишдаги услублар ҳам кўп. Бинобарин, бу услуб илоҳий услуб ҳисобланиб, панду насиҳат этган киши холис, қалби эса Аллоҳдан қўрқадиган, пок ва иффатли бўлмоғи лозим. Айтаётган ўгити қиладиган ишига мувофиқ келмоғи шарт. Ана шундагина насиҳатлари манфаатли ва ўта таъсирчан бўлиши муқаррар. Айни фикрни Қуръони каримнинг ушбу ояти таъкидлаб келади:\n“Албатта, бунда (уйғоқ) қалб эгаси бўлган ёки ўзи ҳозир бўлиб, қулоқ тутган киши учун эслатма бордир” (Қоф сураси, 37-оят).\nВаъз ва насиҳатга ундовчи бир неча оятлар билан танишиб ўтамиз:\n“Эслатинг! Зеро, эслатма мўминларга манфаат етказур” (Зориёт сураси, 55-оят).\nوَمَا يُدْرِيكَ لَعَلَّهُ يَزَّكَّى أَوْ يَذَّكَّرُ فَتَنْفَعَهُ الذِّكْرَى\n“(Эй Муҳаммад!) Сиз қаердан ҳам билурсиз, эҳтимол, у (Сиздан фойдаланиб, ўз гуноҳларидан) покланар. Ёки эслатма олар-да, сўнгра бу эслатма унга фойда берар?!” (Абаса сураси, 3–4-оятлар).\n“(Парвардигорга) қайтувчи ҳар бир бандага кўргазма ва эслатма бўлиши учун (шундай қилдик)” (Қоф сураси, 8-оят).\n“Куннинг ҳар икки тарафида (яъни, эртаю кеч) ва туннинг бир бўлагида намоз ўқинг! Албатта, савобли ишлар гуноҳларни кетказади. Бу ёд этувчилар учун ёдномадир” (Ҳуд сураси, 114-оят).\nفَإِذَا بَلَغْنَ أَجَلَهُنَّ فَأَمْسِكُوهُنَّ بِمَعْرُوفٍ أَوْ فَارِقُوهُنَّ بِمَعْرُوفٍ وَأَشْهِدُوا ذَوَيْ عَدْلٍ مِنْكُمْ وَأَقِيمُوا الشَّهَادَةَ لِلَّهِ ذَلِكُمْ يُوعَظُ بِهِ مَنْ كَانَ يُؤْمِنُ بِاللَّهِ وَالْيَوْمِ الْآَخِرِ وَمَنْ يَتَّقِ اللَّهَ يَجْعَلْ لَهُ مَخْرَجًا\n“Бас, қачонки, (талоқ қилинган аёллар идда) муддатига етсалар, бас, уларни яхшилик билан олиб қолингиз ёки яхшилик билан (маҳрларини бериб) ажрашингиз! Ва (ярашаётган ёки ажралишаётганда) ўзларингиздан (мусулмонлардан) икки адолатли гувоҳни ҳозир қилингиз ва гувоҳликни Аллоҳ учун баркамол адо этингиз! Бу (ҳукм)дан фақат Аллоҳга ва охират кунига имон келтирувчи киши ўгит олур. Кимки Аллоҳга тақво қилса, У унга (ташвишлардан) чиқиш йўлини (пайдо) қилур” (Талоқ сураси, 2-оят).\nМўминларга илоҳий дастуруламал бўлган Қуръонда, саодатнинг ёрқин йўлларига бошловчи, эзгуликнинг ҳар бир йўлларига ундовчи ваъз ва насиҳатларга доир оятлар кўп. Қалб кўзлари ила боққан ақл эгалари, Қуръони каримдаги инсониятни фароғат манзилига етакловчи бу оятларни нафақат ўқийдилар, балки уқиб турмушларида амалий татбиқ этадилар.\n Бу оятдаги “ҳақиқат билан улоқтирур” жумласини бошқача тафсир қилиш ҳам мумкин. Масалан, Аллоҳ ҳақни, яъни ҳақ гапни (оятларни) ўз пайғамбарларига туширур ёки ҳақни (Исломни) Ер юзининг кўп ҳудуди бўйлаб тарқатади.\n Ибн Масъуд (розияллоҳу анҳу) ривоятига кўра, Муҳаммад (алайҳиссалом) Макка фатҳида Каъбага келиб, ундаги бут ва санамларни қўлларидаги таёқ билан бирма-бир уриб: “Ҳақиқат келди, сохталик кетди. Сохталик энди қайтадан ширкни бошлай олмас ва уни аслига ҳам қайтара олмас”, мазмунидаги оятларни такрорлаган эканлар.\n Ҳуд (алайҳиссалом) бир неча авлод орқали Нуҳ (алайҳиссалом)нинг ўғли – Сомга зурриётдир.\n Оят мазмунидан беш маҳал намоз вақтлари чиқади. Зеро, куннинг икки тарафини бомдод билан пешин, аср намозлари вақти, туннинг бир бўлагини эса, шом ва хуфтон намозлари вақти, деб таъвил қилинади..\n“Бадбахтликнинг белгиси маъсиятдир”


Афғонистон: Жозеф Данфорд халқаро кучлар қўмондонлигини қабул қилиб олди\nАҚШ денгиз пиёда кучлари генерали Жозеф Данфорд.\nАҚШ денгиз пиёда кучлари генерали Жозеф Данфорд Афғонистонга киритилган НАТО етакчилигидаги халқаро кучлар қўмондони лавозимини қабул қилиб олди.\nДанфорд Афғонистондаги халқаро кучларга 19 ой қўмондонлик қилган АҚШ денгиз пиёда кучлари генерали Жон Алленнинг ўрнини эгаллади.\nНАТО етакчилигидаги халқаро кучлар 2014 йил охиригача Афғонистондан олиб чиқилиши режалангани боис Данфорд халқаро кучларнинг охирги қўмондон бўлиши кутилмоқда.\nГенерал Данфор халқаро кучлар олиб чиқилиши ва Афғонистонда хавфсизликни таъминлаш вазифаси маҳаллий кучлари зиммасига ўтиш жараёнини назорат қилади.


UMS чегирмалари билан «Фурсатдан фойдаланинг!»\n14:57 / 28.03.2019\nUMS мобил оператори алоҳида тоифадаги рақамларга чегирма берувчи иккита акцияни бир вақтнинг ўзида ўтказмоқда.\nРақамлар сеҳри ҳар доим инсонлар ҳаёти ва хоҳишларига таъсир кўрсатиб келган. Уларнинг чиройли бирикмалари ҳар томонлама бизни қуршаб, омад, ўзимизга ишонч ва ёқимли таассуротлар бериб туришини хоҳлаймиз. Бу, айниқса, уяли алоқа операторининг рақамини танлашда намоён бўлади. Чиройли телефон рақами ўз соҳибининг ўзига хослигини намоён қилади, бундай рақамни эслаб қолиш осон ва адаштириб юбориш қийин. Корпоратив мижозлар учун эсда қоладиган рақам бизнесдаги кўмакчи бўлиб хизмат қилади – у рақобатчилар ўртасида компанияни ажратиб туради ва бренд нуфузини оширади.\nUMS мобиль оператори фурсатдан фойдаланиб қолишни ва қулай нархларда турли хил чиройли рақамларни улашни таклиф қилмоқда. Шу кунларда компания рақамлар билан боғлиқ иккита: “Чиройли рақамларга чегирмалар” ва “Фурсатдан фойдаланинг!” акцияларини ўтказмоқда. UMS нинг маълум тариф режаларига, шу жумладан корпоратив тарифларига уланган абонентлар чиройли рақамлар учун 100% гача чегирмаларга эга бўлишлари мумкин.\nБиринчи акцияда нархлари тоифаси ва уланиш ҳудудига қараб 63 000 сўмдан 2 105 000 сўмгача бўлган Steel Light, Steel, Bronze, Silver Light ва Silver тоифаларидаги чиройли рақамлар иштирок этмоқда. Акция ўтаётган кунларда абонентлар ойлик абонент тўлови камида 33 000 сўм бўлган тариф режаларига уланаётганда эса, ушбу рақамларни турли хил чегирмаларга эга бўлишлари мумкин бўлади.\nИккинчи акцияда Platinum Light, Platinum, Platinum Plus, Super Platinum тоифаларидаги чиройли рақамлар (Тошкент шаҳри учун) тақдим этилган. Қолган вилоятлардаги абонентлар бу ва қўшимча равишда Gold, Super Gold тоифаларига кирувчи рақамларни арзонлаштирилган тартибда сотиб олишлари мумкин. Бунинг учун UMS нинг йиллик тариф режаларидан бирига уланиш керак бўлади.\nАкцияларда иштирок этаётган рақамлар рўйхатлари доимий тарзда UMS корпоратив сайтида: https://ums.uz/ru/tariff/numbers/ жойлаштирилган ва янгиланиб бормоқда (нархлар чегирмасиз кўрсатилган). Шундай экан, компания абонентига айланмоқчи бўлган абонент уйда ёки ишда ўтирган ҳолда рақамлар билан танишиб чиқиши, битта ва бир нечтасини танлаши, ушбу маълумотлар билан UMS офисларидан бирига бориши мумкин.\n«Мақсадимиз – нафақат хизматлар сифатини ошириш, балки эксклюзив маҳсулотларимиз учун нархларни тушириш орқали қулай хизматларни кўрсатишдир. UMS чиройли рақамлари абонентлар нуфузи ва имижини юксалтиришга хизмат қилганлиги учун компания фаолият бошлаган илк кунларданоқ аҳоли ва корпоратив мижозлар эътиборининг доимий марказида бўлиб келмоқда. Акциялар доирасида мобиль алоқа бозорининг турли хил сегментларига кирувчи абонентлар рақамларни янада қулайроқ шартларда улашлари мумкин бўлди», - дейди «UMS» МЧЖ Тижорат директори Лола Филатова.\nБаҳор – янгиланиш, ёқимли ўзгаришлар ва янада такомиллашиш даври. Бу UMS абонентига айланиш учун энг зўр фурсат ҳам! Оператор яқиндаги барча оммабоп тариф режаларини янгилади ва улар бўйича аввалги нархларда кўпроқ дақиқа, МБ ва SMS тақдим этишни бошлади. Акцияларни ҳисобга оладиган бўлсак, UMS га уланиш катта устунликларга эга бўлиш ва маблағларни тежашга бўлган катта қадам бўлиб хизмат қилади.


Қозоғистон бир гуруҳ давлатларга визасиз тартиб жорий этди\n16:00 / 01.01.2017\nҚозоғистон Иқтисодий ҳамкорлик ташкилотига аъзо мамлакатларга, шунингдек, БАА, Малайзия, Монако ва Сингапурга 2017 йилнинг 1 январидан визасиз режим жорий қилди.\n2015 йилнинг майида Қозоғистон президенти Нурсултон Назарбоев "Астана" халқаро молиявий маркази (AIFC) ташкил этиш ҳақидаги фармонини имзолаганди. Унга кўра, ИҲТ аъзолари ҳамда бошқа бир неча мамлакат фуқаролари учун 30 кунгача визасиз тартиб жорий этилиши белгиланганди.\nҚозоғистон ТИВ тегишли мамлакатлар фуқаролари учун 2017 йилнинг 1 январидан визасиз тартиб амалда бўлишини хабар қилганди.\nҚозоғистон пойтахтида Astana EXPO 2017 инфратузилмаси жойлашади. Бу марказ МДҲ мамлакатлари, Ғарбий ва Марказий Осиё мамлакатлари учун молиявий ҳаб бўлиши назарда тутилган.\nАйни вақтда Иқтисодий ҳамкорлик ташкилотига Австралия, Австрия, Бельгия, Буюк Британия, Канада, Чехия, Дания, Финляндия, Франция, Германия, Греция, Венгрия, Исландия, Ирландия, Италия, Исроил, Корея, Люксембург, Мексика, Нидерландия, Янги Зеландия, Норвегия, Польша, Словакия, Словения, Португалия, Испания, Швеция, Швейцария, Туркия, АҚШ, Чили, Эстония ва Япония давлатлари аъзо саналади.\nҚозоғистон визасиз тартиб


Ваҳий, кашф ва илҳом\nЮқорида ваҳий фақат пайғамбарларга (алайҳимуссалом) хос деб айтилди. Пайғамбарлардан (алайҳимуссалом) ўзга кишилар валийликнинг юқори даражасига чиқсалар ҳам, уларга ваҳий нозил қилинмайди. Ҳа, албатта, баъзи пайтда Аллоҳ таоло Ўзининг хос бандаларига баъзи гапларни ташлайди. Лекин унга кашф ёки илҳом дейилади. Кашф билан илҳом орасидаги фарқ борасида Мужаддиди Алфи Соний (раҳматуллоҳи алайҳ) шундай деганлар:\n«Кашф ҳисга тегишли бўлади, яъни кашфда бирор нарса ёки воқеа кўзга кўринади. Илҳом эса виждонга тегишли бўлади, яъни унда бирор нарса кўзга кўринмайди. Балки дилга Аллоҳ таоло томонидан бирор сўз ташланади. Шунинг учун илҳом кашфдан кўра ишончлироқдир».\nВаҳийнинг охирги сурати, яъни «Нафасун фир рууъ» зоҳиран илҳомга жуда яқиндир. Чунки ҳар иккисида ҳам қалбга сўз ташланилади. Лекин иккисининг ҳақиқати эътибори билан фарқ мавжуд, яъни ваҳий фақат пайғамбар (алайҳиссаломлар)га хос бўлиши билан бир қаторда, ким томонидан ташланганлиги ҳам маълум бўлади. Ҳоким (раҳматуллоҳи алайҳ) томонидан нақл қилинган ривоятда: «Набий (соллаллоҳу алайҳи васаллам): «Руҳил қудс шу нарсани қалбимга солди», деганлар. Лекин илҳомда сўз ташловчи тайин бўлмайди. Фақат аввал маълум бўлмаган нарса дилида пайдо бўлади. Шунга биноан, пайғамбар (алайҳиссаломлар)га нозил қилинган ваҳийлар юз фоиз ишончли ва уларга амал қилиш фарз бўлади. Авлиёуллоҳларнинг илҳоми эса яқиний даражада эмас. Шунинг учун илҳом динда ҳужжат ҳисобланмайди ва унга эргашиш фарз эмас. Агар кашф ёки илҳом орқали Қуръон ва суннат кўрсатмаларига мос келмайдиган бирор нарса маълум бўлса, унга амал қилиш ҳеч кимнинг наздида жоиз эмас.\nФайзул борий. Ж.I. Б. 19.


Грузия Президенти собиқ Президент Эдуард Шеварнадзега даҳлсизлик кафолатланишини айтди.\nБугун Грузия Президенти Михаил Саакашвилининг маъмурияти ҳукумат яқин кунларда собиқ Президент Эдуард Шеварнадзенинг даҳлсизлигини кафолатлаш тўғрисидаги қонун лойиҳасини Парламент муҳокамасига тақдим этилишини билдирди.\nУшбу баёнотдан бир оз олдин Грузия Прокуратураси ходимлари собиқ Президент Эдуард Шеварнадзенинг куёвини мамлакатдан чиқиб кетишга уринган пайтда, Тбилиси аэропортида самолёт ичида ҳибсга олдилар.\nЖиа Жохтаберидзе қўлга олиниши жараёнини мамлакат Бош Прокурори шахсан кузатди. Жохтаберидзе мамлакатни тарк этмаслик ҳақидаги мажбуриятини бажармагани учун ҳибсга олинган. Куёв боланинг мамлакатни тарк этиши таъқиқланишига эса, даромадини солиқдан яширганлиги юзасидан олиб борилаётган текширув сабаб бўлган.


НОҲАҚ БЎШАТИЛГАН ХОДИМ — Ishonch Gazetasi\nНОҲАҚ БЎШАТИЛГАН ХОДИМ\nOn Dec 3, 2020 164\nёхуд унинг ҳуқуқини таъминлаш учун нима қилмоқ керак?\n«Covid-19» пандемияси шароитида кўпгина соҳаларда оқсоқлик сезиляпти. Табиийки, бундай шароитда одамларда даромад манбаи камаяди, оиланинг моддий аҳволи оғирлашади. Шундай ҳолатда ходим ишдан ноҳақ бўшатилса, вазият икки баробар ёмонлашади. Мабодо, ходим ўз ҳуқуқини қонуний ҳимоя қилиб, суднинг қарори билан иш жойига тикланса-ю, иш берувчи ижрони пайсалга солса, бу жараён ойлаб чўзилса-чи?\nАфсуски, бундай ҳолатга кўп бора дуч келиш мумкин. Қуйидаги мисол бунинг яққол исботи.\nФуқаро адвокатлик фирмасига ишдан ноҳақ бўшатилгани бўйича мурожаат этди. Дастлабки ўрганишдаёқ фуқаро ҳақиқатан ишдан ноқонуний бўшатилгани маълум бўлди. Шу сабабли унга қонун доирасидан четга чиқмаган ҳолда ҳуқуқий ёрдам кўрсатишга қарор қилдик.\nДаъво аризасини тайёрлаб, уни фуқаролик ишлари бўйича судга киритдик. Суднинг шу йил 20 августдаги ҳал қилув қарори билан ходим аввалги ишига тикланди. Ўзимизча адолат қарор топди, энди ҳаммаси ҳал бўлди, дея қувонган эдик. Афсус, бундай бўлмади. Иш берувчи суд қарорини бажаришни пайсалга солди.\nХодимнинг норозилигидан сўнг амалдор уни ишга тиклади, бироқ ўз жойида эмас, бошқа вилоятдаги узоқ бир бўлимда ишлайдиган бўлди.\nАлбатта, ходим бундай ўзбилармонликдан яна норози бўлди. Иш берувчи ҳам анойи эмас экан – бошқача йўлга ўтиб олди. Яъни, биринчи инстанция судининг ҳал қилув қарори устидан апелляция тартибида судга шикоят қилди. Шу сабабли ижро иши яна тўхтатилди. Ваҳоланки, ишга тиклашга доир ишлар дарҳол ижро этиладиган суд ҳужжатлари ҳисобланиб, уларнинг апелляция тартибида кўриб чиқилгунига қадар тўхтатиб турилиши тўғрисидаги меъёр қонунчилигимизда мавжуд эмас. 26 октябрдаги апелляция инстанция судининг ажрими билан биринчи инстанция судининг ҳал қилув қарори кучда қолдирилди.\nХодим талабини ҳар иккала инстанция ҳам асосли деб топди, иш берувчида уни ишга тиклашдан бошқа чора қолмади, лекин аҳвол ижобий томонга ўнгланмади. Мажбурий ижро бюроси раҳбариятининг аралашуви билан, суд қарори чиққанидан қарийб 3 ой(!) ўтгачгина ходимни ишга тиклаш тўғрисидаги буйруқ чиқарилишига эришилди. Бу орада, телевидение ҳамда бошқа оммавий ахборот воситалари орқали айни шу мавзу юзасидан чиқишлар қилинди. Туркум кўрсатув ва мақолалар тайёрланиб, ноҳақлик қораланди, фуқаронинг қонуний талаби ҳимоя қилинди.\nСАРСОН БЎЛАЁТГАНЛАР КАММИ?\nШу ўринда ҳақли саволлар туғилди: республика бўйича ишдан ноҳақ бўшатилган, лекин ўз ҳуқуқини судда ҳимоя қилмаган ходимлар қанча экан? Суд орқали ҳақлиги исботланган, лекин ишга тиклаш масаласига келганда атайин ўз иш ўрнига қайтарилмай, сарсон қийналганларчи? Ишга минг машаққат билан тикланган, лекин ўз иш жойига қайтгандан кейин яна иш берувчи томонидан турли таъқиб ва сиқувларга дуч келаётганлар ҳам талайгинадир, эҳтимол?\nШуларни инобатга олган ҳолда, ходим ҳуқуқларини мамлакатимизда тўла-тўкис ҳимоя қилиш мақсадида қонунчиликни яна такомиллаштиришга зарурат бор.\nБиринчидан, ишга тиклашга оид ишлар дарҳол ижро этиладиган суд ҳужжатлари қаторига киради. Шу муносабат билан суд ҳужжати чиқарилгандан сўнг ходим ўз ишига амалда ўша заҳоти тикланиши учун апелляция тартибида янги механизм жорий этиш зарур. Бу механизмга кўра, Фуқаролик процессуал кодексининг 387-моддасини «Дарҳол ижро этилиши шарт бўлган суд ҳужжатлари устидан апелляция шикояти берилаётганда, ушбу суд ҳужжатининг ижро этилганини тасдиқловчи ҳужжатлар тақдим этилиши лозим», деган банд билан тўлдириш мақсадга мувофиқ. Ушбу ҳолатда агар бундай ҳужжатлар тақдим этилмаса (масалан, иш берувчининг тегишли буйруғи), апелляция шикоятини ҳаракатсиз қолдириш керак.\nИккинчидан, «Суд ҳужжатлари ва бошқа органлар ҳужжатларини ижро этиш тўғрисида»ги қонун ва Мажбурий ижро бюроси тўғрисидаги низомга тегишли қўшимча киритиш орқали давлат ижрочиларига иш берувчи-мансабдор шахс ишга тиклашни қасддан кечиктирган тақдирда, унинг устидан юқори турувчи органга тақдимнома киритиш (шу жумладан, мансабдор шахснинг ўз хизмат вазифасига лойиқ ёки нолойиқ эканини текшириш юзасидан) ҳуқуқини бериш керак.\nУчинчидан, Меҳнат кодексининг 188-моддасига қўшимча киритиш орқали иш берувчига суднинг ҳал қилув қарори чиққанидан кейин ҳам ходимни ишга тикламаган ҳар бир куни учун мажбурий прогул суммасидан ташқари, маълум миқдорда жарима (пеня ва бошқалар) ундириш мажбуриятини юклашни мазмунан кўриб чиқиш керак.\nТўртинчидан, агар ходим иш берувчининг ғайриқонуний буйруғи билан ишдан бўшатилиб, қайта ўз ишига тикланган тақдирда, ушбу ходимни қайта ишдан бўшатиш учун алоҳида механизм жорий этиш зарур. Унга мувофиқ, Меҳнат кодексининг 101-моддасини қуйидагича банд билан тўлдириш лозим:\n«Агар ходим иш берувчининг ғайриқонуний буйруғи билан ишдан бўшатилиб, қайта ишга тикланган тақдирда, 3 ой ичида мазкур ходимни қайта ишдан бўшатиш учун иш берувчи касаба уюшмаси қўмитасидан ташқари, меҳнат инспексиясининг ҳам розилигини олиши шарт».\nМазкур таклифлар инобатга олинса, улар ходимлар ҳуқуқларини иш берувчилар томонидан бузилишининг олдини олишга, шунингдек, суд ҳужжатларини аниқ ва ўз вақтида ижро этилишини таъминлашга хизмат қилиши шубҳасиз.


Эронлик спортчилар зилзила жабрдийдаларига ёрдам бериш учун медалларини сотмоқдалар\n09:29 / 18.11.2017\n12 ноябрь кечки вақт Эрон ва Ироқ чегарасида юз берган 7,2 магнитудали зилзила оқибатида Эронда 500 дан ортиқ киши ҳалок бўлди, 8 мингга яқин киши жабрланди.\nЭронлик спортчилар ушбу фожиага муносабат билдириб, одамларга ёрдам бериш учун маблағлар йиға бошлашди.\nХусусан, зилзиладан энг кўп азият чеккан Кирманшоҳ вилоятидан бўлган оғир атлетика бўйича Олимпия чемпиони Киёнуш Рустамий 2016 йилги Олимпиадада қўлга киритган олтин медалини аукционга қўйди ва олинган маблағни фожиа жабрдийдаларига йўлламоқчи. “Мен олтин медалимни ўз халқимга қайтармоқдаман, ахир у одамларга тегишли”, деб ёзган Рустамий инстаграмда.\nФото: Киёнуш Рустамий\nБундан ташқари, Рустамий қолган спортчилар билан бирга кўчада совуқда қолган одамларга кийим-кечак, адёллар ва бошқа зарур нарсалар йиғиш билан шуғулланмоқда.\nРиодаги Паралимпиадада ўқ отиш бўйича ғолиб бўлган Сараҳ Жаванмардий ҳам ўз олтин медалини сотишга қарор қилди.\nФото: Сараҳ Жаванмардий\nРустамий ва Жаванмардийдан ўрнак олиб, курашчи Масъуд Мустафо-Жохар ҳам 2004 йилги Афинадаги Олимпиадада қўлга киритган кумуш медалини сотишга қарор қилди.\nФото: Масъуд Мустафо-Жохар\nШунингдек, Эрон тарихидаги энг яхши футболчилардан бири Али Дайи ҳам одамларга кўмак беришга бел боғлади. У банкда ҳисоб рақам очиб, ижтимоий тармоқдаги саҳифаси обуначиларидан бу ҳисоб рақамга пул ўтказишни илтимос қилган. “Биргаликда кўп иш қила оламиз”, деб айтган Дайи видеомурожаатида. Бу видеомурожаатни охирги кунлар ичида 2 млн дан кўпроқ киши кўрган.\nФото: Али Дайи\nЭрон ва Ироқ чегарасида юз берган зилзила жорий йилдаги энг кучлиси бўлди. Зилзила кучи Исроил ва БААда ҳам сезилган.\nЭрон зилзила Али Дайи


Ўзбекистонда 1 июлдан карантин чоралари кучайтирилади – тафсилотлар\n08:10 20 Январ 2021\n11:48 30.06.2020 (Янгиланган 11:51 30.06.2020) Ҳавола олиш\nЖорий йил 1 июлдан қизил” ва “сариқ” ҳудудларда 23:00 дан 07:00 га қадар кўчаларда, кўп қаватли уйлар ва ҳовлилар олдида бўлиш тақиқланади.\nТОШКЕНТ, 30 июн — Sputnik. Эпидемиологик вазиятни инобатга олиб, Республика махсус комиссияси тегишли қарорларни қабул қилди.\n- фақатгина фуқароларнинг саломатлиги ёмонлашганлиги, ҳомиладорлиги муносабати билан шифокор кўригидан ўтиш учун даволаш муассасасига ёхуд зарур дори-дармон харид қилиш мақсадида дорихонага бориб-келишига рухсат берилади;\n- мазкур талабларни бузган шахсларга нисбатан белгиланган тартибда маъмурий жавобгарлик чоралари қўлланилади;\n- “қизил” ва “сариқ” ҳудудларда ҳафтанинг шанба ва якшанба кунларида жамоат транспорти ҳаракати камайтирилади.


БМТ “айбдорлар”ни топди\n16 май 2021, Тошкент вақти: 13:40\nБМТ Косовонинг Митровица шаҳрида рўй берган тартибсизликлар учун масъулиятни Сербия ҳукумати зиммасига юклади.\nБМТнинг Косоводаги миссияси раҳбари Ларри Россиннинг билдиришича, маҳаллий сербларнинг барча ҳаракатлари олдиндан пухта ўйланиб амалга оширилган ҳамда бу вазиятда Сербия ҳукумати тартибсизликлар олдини олиш учун бирор иш қилмаган.\n17 март куни Митровицада маҳаллий серблар билан БМТ полицияси ва НАТО ҳарбийлари ўртасида тўқнашувлар рўй берган, оқибатда БМТ полициясининг бир ходими нобуд бўлиб, тинчликпарвар кучлардан 60га яқин киши ва 70га яқин намойишчи тан жароҳати олган эди.\nШунингдек, Болгария, Венгрия ва Хорватия Косово мустақиллиги расман тан олди. Бу Косово мустақиллигини тан олган илк қўшни давлатлардир. Мазкур давлатлар Сербия ҳукумати билан ҳам ҳамкорликни ривожлантиришга иштиёқ билдириб, расмий Белградни ЕИга аъзо бўлиш уринишларини янада жадаллаштиришга чақирди.


Яна пайдо бўлишди. Бир марта келишганида СССР йўқ бўлиб кетганди!.. – euroasia.me\nЯна пайдо бўлишди. Бир марта келишганида СССР йўқ бўлиб кетганди!..\nЧоп этилган сана 11.06.2021, 11:41 муаллиф Euro Asia\nНАСА нинг янги раҳбари Билл Нелсоннинг фикрича, номаълум учиб юрувчи объектлар (НУЖ) ҳақидаги хабарлар жиддий ўрганишни талаб қилади. Бу ҳақда у 10 июн куни чоп этилган Политиcо нашрига берган интервюсида айтиб ўтди.\n“Учар жисмларни (НУЖ – таҳр.) радарлар билан “ушлашаётган” эди. Уларни кузатиб, шунчалик тез юришаётганини кўришди, бунга ишониш қийин эди. Демак, бу биз тушунтиришимиз керак бўлган ҳодиса “, – деди НАСАнинг янги раҳбари, номаълум ҳодисалар ҳақидаги хабарларни текшириш бўйича буйруғини тушунтириб бериб.\nАмерика разведка жамоатчилиги сўнгги йилларда америкалик учувчилар кузатган номаълум учиб юрувчи объектлар, шунингдек улар фойдаланган технологиялар бегона табиат эканлигини исботловчи далилларни топмаганлиги аниқланди. Шу билан бирга, тушунтириб бўлмайдиган нарсалар айтиб ўтилди. Хусусан, баъзи объектларнинг тезлиги ва йўналишининг тез ўзгаришларини.\nPrevious article Олти киши ўлиб тирилиб Америкадаги фаррошни уч соатлик иш ҳаққини ишлаб топибмиз!..\nNext article Қозоғистонда қул савдоси қурбонлари сони кўпаймоқда\nToday's Visits: 2 316


Qalampir.uz - Одамлар нима дейди: 200 кишилик ош, 2 кишилик “куёвнавкар” ва келин тушадиган уйни куёв безатиши\nОдамлар нима дейди: 200 кишилик ош, 2 кишилик “куёвнавкар” ва келин тушадиган уйни куёв безатиши\n19:26, 09.08.2017 Жамият\nТўй ва маросимларни дабдабалардан ҳоли ўтказиш фақат бугуннинг мавзуси эмас. Қарийб 20 йил давомида бу борада қатор қарорлар, расмий ҳужжатлар қабул қилинди. Натижани эса ўзимиз кўриб, гувоҳ бўлиб турибмиз.\nЎзбекистон Республикаси Президенти Шавкат Миромонович Мирзиёев 3 август куни Ўзбекистон ижодкорлар зиёлилари билан ўтказган учрашувида бугунги тўйлардаги дабдаба, шуҳратпарастликка берилиш каби ҳолатларни танқид остига олиб, Ўзбекистон Республикаси Бош вазири Абдулла Арипов ҳамда Бош вазир ўринбосари-Республика Хотин-қизлар қўмитаси раиси Танзила Норбоевага бир ой муддат ичида тўй ва ҳашамларни ортиқча дабдабадан ҳоли ўтказиш бўйича янги қарор лойиҳасини ишлаб чиқиш вазифасини юклаган эди.\nПрезидентнинг маърузаси ТВ орқали намойиш этилгандан сўнг, тўйларни ўтказиш муҳокамалар майдонининг асосий мавзусига айланди. Ким учундир тўйлардаги харажатларни қисқартириш тўғрисидаги қарорни чиқариш вақти аллақачон келган бўлса, яна кимгадир бу қарорнинг қабул қилиниши маъқул эмасдек. Фикрлар қарама-қарши, истаклар кўп. Ёш келин ва куёвнинг эртанги бахтли ҳаётини тахт билан яратиб бўлмаслиги кундек равшан бўлиб бораётган бугунги даврда одамларнинг, хусусан, ёшларнинг ҳам истаклари кун сайин ортиб бормоқда. Уй, мебель, маиший техника, башанг либослар, бир неча юз кишилик тўй, ортидан кичик, аммо даҳмазаси катта тадбирлар... Хўш, тўйдан кейин ёшлар нимага интилиб яшайди, қайси кам-кўстини тўлдириш учун меҳнат қилади, зотан ҳамма нарсани шўрлик ота-она бадастир қилиб берса...\nЎзбек халқи янгидан-янги одатларни, олди-бердиларни ўзи ўйлаб топиб, бу урфлар қаердан келиб чиқди деб яна ўзи нолийди. Тўй ва маросимларни дабдабалардан ҳоли ўтказиш бугуннинг мавзуси эмас. Қарийб 20 йил давомида бу борада қатор қарорлар, расмий ҳужжатлар қабул қилинди. Натижани эса ўзимиз кўриб, гувоҳ бўлиб турибмиз. Тўй ва ҳашамларни дабдабасиз ўтказиш бўйича илк бор 1998 йил 28 октярбрда “Тўй-ҳашамлар, оилавий тантаналар, маърака ва маросимлар, марҳумлар хотираларига бағишланган тадбирларни ўтказишни тартибга солиш тўғрисида”ги Ўзбекистон Республикаси Президенти фармони қабул қилинган эди. 2012 йилнинг 18 апрель куни “Тўй-ҳашамлар, оилавий тантаналар, маърака ва маросимлар, марҳумлар хотирасига бағишланган тадбирлар ўтказилишини тартибга солиш тўғрисида” Тошкент шаҳар Халқ депутатлари кенгашининг қарори қабул қилинди. Тошкент шаҳар ҳокимининг 2017 йил 18 июлдаги фармойишига илова тарзида “Тошкент шаҳрида ўтказиладиган ўзбек миллатига хос тўй-ҳашам, тантана, маросим ва бошқа оилавий тадбирларни тартибга солиш ва ихчамлаштириш тўғрисида”ги тавсиявий тартиб одамлар орасида катта шов-шувларга сабаб бўлмоқда. Кўпчилик унда келтирилган айрим ҳолатларни рад этмоқда, чидаб бўлмайди, деяётганлар, кўнглимдагидек иш бўлибди деб, табассумини яширмаётганлар ҳам йўқ эмас.\nУшбу тавсиявий тартиб Президентнинг 3 август куни ўтказган йиғилишидан аввал чиқилган. Демак, уни қарор ўрнида кўришга шошилмаслик лозим. Президент қарорида эса унда келтирилган тавсиялар акс этадими ёки йўқ, буниси ҳозирча номаълум.\nКелинг, унда келтирилган тавсияларни бирма-бир кўздан кечирсак.\nБиринчи бандда никоҳ тўйи ўтказилиши олдидан маҳалла хабардорлигини таъминлаш мақсадида ФХДЁлар МФЙдан маълумотнома олиниши кўрсатилган. Бу жуда тўғри таклиф. Унинг ёнига никоҳ тузилаётганда никоҳ шартномасини тузиш ҳам мажбурий этиб белигилаб қўйилса, мақсадга мувофиқ бўларди. Боиси айнан Тошкент шаҳри ажримлар борасида республикада рекорд ўрнатди. 2016 йилда тузилган ҳар 100 та оиладан 36 таси ажрашиш даражасига етиб борди. Содда қилиб айтганда, никоҳ шартномасининг афзаллиги шундаки, агар келин ва куёв ажрашгудек бўлса, тўйдан олдинги ва тўйдан кейин харид қилинган шахсий ва умумий мол-мулкларни бўлишда муаммолар юзага келмайди. Шундагина куёвларимиз ўзи учун олган автомобилини, уйини ва бошқа мол-мулкини ота-онаси ёки ака-опасининг эмас, ўз номига расмийлаштириб олишдан қўрқмасликлари мумкин.\nИккинчи банддаги тавсия ҳам ғоят муҳим. Тўйхона, ресторан ва кафеларда ўтказиладиган тадбир иш кунлари соат 07:00 дан 09:00 гача, 12:00 дан 14:00 гача, 18:00 дан 23:00 гача ўтказилиши белгиланган. Аввалги расмий ҳужжатлар билан солиштирилса, деярли ўзгариш йўқ ва тўғри қарор дейиш мумкин.\nУчинчи масала эътибор талаб этади. Бунда тадбирларга таклиф қилинганлар сонининг 200-300 кишидан ошмаслиги таъкидланган. Қизиқ, агар ўғил тўйи, ақиқа, суннат тўйи ва никоҳ тўйи, юбилей каби тадбирлар қўшиб ўтказилса ҳам меҳмонлар сони шунча бўлиши керакми ё тадбирлар ҳисобига қўшилиши? Бундан ташқари, эркаклар учун ўтказиладиган ош маросимларига 200-300 кишиликдан оширмаслик бўйича тақиқларни қўйилиши кўплаб эътирозларга сабаб бўлмоқда.\nТўртинчи масала ўта жиддий. Тавсияга кўра, тадбирда диний мавзуда маъруза кўзда тутилган бўлса, фақат дин соҳаси вакили томонидан маъруза қилиниши керак.\nБешинчи ва олтинчи бандда чақалоқ туғилиши билан боғлиқ барча тадбирларни фақат яқин қариндошлар даврасида ўтказиш, туғруқхонадан олиб чиқиш тадбирини барча санитар нормаларга риоя этган ҳолда ортиқча дабдабаларсиз ташкил этилиши белгиланган. Тўғри, қарор!\nЕттинчи бандда бешик тўйи, ўғил тўйи, ақиқа каби маросимларни 20-30 нафардан иборат яқин қариндошлар ўртасида ортиқча сарф-харажат ва тоғорасиз ўтказилиши кўрсатилган. Бизнинг ўзбек аёлларидан тоғорани олиб қўйишнинг уддасидан чиқа олишармикан?! Агар шу масала ҳал этилса, кўплаб оилаларнинг ажрими олди олинарди.\nСаккизинчи бандда никоҳ тўйи билан боғлиқ маросимларни қисқартириш бўйича шундай дейилган:\nОқўрар, фотиҳа ва унаштирув маросимларини қисқартириш мақсадида келин ва куёв тарафдан тадбирда жами 4-6 киши қатнашиши ва тоғоралар сони 2-4 тадан ошмаслиги кўрсатилган. Қанийди шундай бўлса....\nКелин ва куёвга қилинадиган сарполарга “Келинлик одоби” ва “Куёвнинг оиладаги ўрни” тўғрисида адабиётлар қўшиш тавсия қилинган. Зора, айрим келин ва куёвларимизни шу йўл билан тарбияга чақириб бўлса.\nКелин тушадиган уйнинг куёв томонидан жиҳозланиши. Бугун бу мавзу жуда катта шов-шувларга сабаб бўлмоқда. Нега энди, урф-одатларимиз қаерда қолади деган “мард” йигитлар ҳам учрамоқда.\nЮртга ош бериш маросимини 200 кишидан кўп бўлмаган меҳмон билан ўтказиш. Бизнингча, бу тавсияни яна бир бор кўриб, халқ, хусусан ёши улуғ отахонлар фикрларини билиш керак.\nКуёв навкарга куёв ўзининг битта жўраси билан бориши ва ФХДЁ томонидан берилган ҳужжат асосида никоҳ ўқитиши тавсияси ҳам яхши, ҳам чакки. Йигитларнинг келиннинг уйига карнай-сурнай билан кириб келиши, урф одатга кўра куёв қўлидан ош ейиши ғарб одати эмас, ўзимизники. Ундан кўра қўша-қўша машиналар, қимматбаҳо суратга тушиш жойлари, келин дугоналарининг бир хил либослари сарф-харажатини қисқартириш керак. Куёв ёнида битта жўраси билан келинни олиб кетгани келишини бир кўз олдингизга келтиринг. Ҳар ҳолда ўзбекмиз!\nНикоҳ маросимига кетишда келин ва куёвга 1-2 та машинанинг хизмат кўрсатиши энг тўғри қарор деб биламиз. Шунча автомобилнинг шаҳар кўчаларида ҳайдовчи ва йўловчиларга ҳалал бериб юришини ҳеч қанақасига оқлаб бўлмайди.\nТўй маросимларида хонандаларнинг навбат кутиб туришига йўл қўймаслик, тўйни бир ёки иккита хонанда билан ўтказиш бўйича тушунтириш ишларини олиб борилиши алоҳида таъкидланган. Шу ўринда савол туғилади: нега бу тавсиялардан “Ўзбекконцерт” эстрада бирлашмасига уларнинг нархларини тушириш бўйича таклиф берилмаган. Ҳолбуки битта санъаткорнинг пулини ҳам тўлай олмаётганлар бор. Президент айтганидек айрим санъаткорлар лицензиянинг пулини битта тўйдан топади.\nКелин салом тадбирини тўйдан кейин рестораннинг ўзида ўтказилиши белгиланган. Умуман шу тадбир бизга керакми? Яна қўйди-чиқди, яна олди-берди. Аммасига кўрпа, холасига ёстиқ, 90 га чиққан бувисига душ ҳалати...\nАслида бу тавсияларга қандай риоя қилиш ҳаммамизнинг ўзимизнинг ўзимизга боғлиқ. Биз бекорга тахт билан бахт яратиб бўлмаслигини сўзимиз аввалида таъкидлаб ўтмадик. Йиллар давомида ўйлаб топилган янги одатлар, урфлар синовидан ўтган ҳақиқат ҳам шу – мол давлат билан ёшларнинг эртанги ҳаётини сақлаб қолиб бўлмайди. Тарбия, маънавият, савия бўлмас экан, баланд иморатлар, ҳашаматли тўйлар, қўша-қўша автомобиллар сариқ чақага ҳам тенг келмайди. Тўйларни ўтказиш бўйича эълон қилинган тавсиялар, қабул қилинажак янги қарор ҳақида сиз қандай фикрдасиз? Унда нималар акс этишини истар эдингиз? Бугунги тўйлар ва маросимлар ҳақидаги мулоҳазаларингизни кутиб қоламиз.\nТеглар:Тўй Келин ва куёв\nЭронда уч нафар мансабдор аёл ўз фаолиятини бошлади\n13:13, 29.06.2018 15 486\nСенат бугун тўйлар ҳақидаги қарорни қабул қилиши мумкин\n12:27, 29.06.2018 2 486\nҲукуматнинг энг ёш вакили уйланди. Тўй неча кишилик бўлди?\n10:51, 28.06.2018 17 632\nЕтимларга эътибор яхшиланди! Чилонзорда етим болаларнинг суннат тўйи ўтказиб берилди\n14:45, 11.06.2018 1 042\n12:58, 17.05.2018 16 404\nKelin va kuyovni baxti qaniydi shu to'yga bog'liq bo'lsa. To'yni soddalashtiradimi, xashamatlilashtiradimi toshkentdagi 100 tadan 36 ta ajrashshish da katta o'zgarish bo'lmaydi menimcha. Kelin va kuyov muayyan bir qoidaga, tugilganidan amal qilayotganiga to'ydan song ham amal qilishi kerak. Lekin biz O'zbeklarda hamma oilada otani,onani o'rni harhil va shundan kelib chiqib qoida ham har-hil. Shuning uchun toydan song "QOIDALAR TO'QNASHUVI" yuzaga kelishi ko'p kuzatilyapti. (18 yosh)\n"Иккинчи банддаги тавсия ҳам ғоят муҳим. Тўйхона, ресторан ва кафеларда ўтказиладиган тадбир иш кунлари соат ..... 18:00 дан 23:00 гача ўтказилиши белгиланган. " дебсиз. Лекин ресторандан уйга қайтиб келган келин-куёв, новкару-янгалари, қариндошу-уруғлари, ва хоказолар бутун махаллани бошига кўтариб эрталаб соат 4 гача тўйни давом эттиришларига нима дейсиз. Ховлида бўлса, майли-ку, бир-бирига яқин жойлашган 5, 7, 9 қаватли уйларнинг ховлисида бўлаётган бундай 2-нчи сериялар эртаси куни хизматга бориш олдидан ухламоқчи бўлган фуқароларнинг асабига тегмайдими. Бунга ким жавоб беради.\nTôppa tôg'ri qaror qilingan. Agar rostan ham amal qilishsa baxtli oilalar kôpayarmidi. Umuman keragi yôq shu marosimlarni! Orzu havas deyishadi lekin shu orzu havasni db kimdirlar qarzga botib tôlay olmay kasal bôlishadi. Qonun qilib konstitutsiyaga kiritilsa yaxshi bôlar edi, ana shunda qaynonalar mebel qimagan deb janjal qilishmasmidi...\nБу туй маросимларни ихчамлаштиришни аввал катта лавозимдагилар узлари урнак булиб камайтириб беришлари керак\nШу ортикчаликни тартибга солишга яна бир оригинал ечим бор: - камида 3 ой давомида депутатлар ва сенаторлар туй маросимларига узлари бош-кош булиб, туй канака утганлиги буйича шахсан юртбошига маълумот етказиши керак. Конунбузувчиларга маъмурий жазо хам белгиланиши керак. Шунда хеч булмаса нафси баланд ота-оналар тартибга солинармиди. Бу ерда юкни ота-оналарга куяётганимни боиси - неча йиллик орзу-ҳавасни деб хам узларини, кейинчалик фарзандларини кийнаётганликлари учун.


hidoyat.uz – “Мовароуннаҳр” нашриётининг сайти - МУСУЛМОНЛАР БИР-БИРИГА ОҒА-ИНИДИР\nМУСУЛМОНЛАР БИР-БИРИГА ОҒА-ИНИДИР\n«Албатта, мўминлар динда ўзаро биродардирлар. Бас, сизлар икки биродарингиз ўртасини тузатиб қўйингиз ва Аллоҳдан қўрқингиз, шояд, раҳм қилинсангиз» (Ҳужурот, 10).\nИмон мўминларни бир-бирига шу қадар яқинлаштирадики, бу ҳолат туғишганларнинг яқинлигидан кам бўлмайди. Одатда туғишганлардан иккитаси ўртасида келишмовчилик, тортишиш рўй берса, қолганлари уларни келиштириб қўяди. Худди шу каби икки мусулмон ўзаро келишолмай қолса, бошқалар уларни яраштириб қўйиши лозим. Аксинча, бу ҳолат, бўлар-бўлмас гап-сўзлар фитнага, ҳаттоки қотилликкача бориб етиши мумкин. Пайғамбаримиз (алайҳиссалом): “Мусулмон мусулмонни ўлдириши куфрдир”, деганлар (Имом Бухорий ривояти).\nМусулмонлар бир тану бир жон бўлмоғи керак. Анас (розияллоҳу анҳу)дан ривоят қилинади: “Расулуллоҳ (соллаллоҳу алайҳи ва саллам): “Биродаринг золим бўлса ҳам, мазлум бўлса ҳам унга ёрдамлаш”, дедилар. Мен: “Ё Расулуллоҳ! Мазлумга-ку, ёрдамлашаман, аммо золимга қандай ёрдам бераман?” дедим. Шунда у зот: “Уни зулм қилишдан қайтаришинг, сенинг ёрдаминг бўлади”, дедилар (Имом Бухорий ривояти).\nБиродарига ёрдамлашган бандага, албатта, Аллоҳ таолонинг раҳмати бўлади. Ҳадиси шарифда: «Қай бир мусулмон биродари ҳақига дуо қилса, фаришталар унга: “Сенга ҳам шу бўлсин!” деб туришади», дейилган (Имом Муслим ривояти).\n«Ва Аллоҳдан қўрқингиз, шояд, раҳм қилинсангиз».\nБунда мусулмонларни ўзаро низолашишдан қайтарувчи жиҳатга ишора бор. У нарса тақводир. Чунки тақво қилган, Аллоҳдан қўрққан киши ўз хатоларини тўғрилаш билан машғул бўлади, ўзгаларнинг дилини оғритиб қўйишдан қўрқади. Шунинг учун Пайғамбаримиз (алайҳиссалом): “Комил мусулмон тили ва қўлидан одамлар зиён-заҳмат кўрмаган кишидир”, деганлар. Комил мусулмон Аллоҳ таолонинг амрларига итоат ва бандаларига шафқат қилади. Барча ишларда Аллоҳ таолодан қўрқиш – Ҳақнинг раҳматига эриштиради.\nТошкент шаҳридаги "Пул емас ота" жоме масжиди имоми ноиби